text:
Balilla
Balilla, ò Ballilla, o l'è o nomiagio atribuîo pe tradiçion a-o garçon de Portoia che, criando "Che l'inçe?" o 5 de dexembre do 1746 o tiò a primma sasciâ ch'a l'inandiò a solevaçion popolâ contra e truppe d'ócupaçion aostro-piemonteize.
A tradiçion popolâ do sestê de Portoia a l'identiffica o figiœu con Gian Batista Perasso, figgio de Antogno Maja, tenzao de sæa e de Maja Antogna Parodi, nasciuo a Zena inta parocchia de San Steva o 26 ottobre 1735, spozao o 3 luggio 1753 con Maja Françesca Contiña, da-a quæ o l'ebbe nœuve figgi, conso de l'arte di tenzoei de sæa into 1776, morto 45enne a Zena o 30 settembre 1781[1].
I fæti storrichi[modìfica | modìfica wikitèsto]
A Repubrica de Zena a l'aiva acatao o marchezato de Finâ da l'imperatô Carlo VI into 1713 pe-a somma de 1 mion e 200 mia scui[2]. So figgia Maja Teexo, a-o cedette torna, co-o tratao de Worms into 1743, stavotta a Carlo Manoælo III de Savoia, in cangio de l'agiutto dætoghe inta goæra de sucescion aostriaca. De repicco aloa Zena, imbozzonâ, co-o trattato d'Aranjuez (7 mazzo 1745) a s'alliò con França e Spagna, nemighe de l'Aostria e do Piemonte. I Gallo-ispano-zeneixi avançon verso nord vittorioxi pe scin che, battui a Piaxença o 16 zugno 1746, fun constreiti a retiâse lasciando Zena sguernia. I Aostriachi do generâ Brown ocupon San Pê d'Æña o 4 de settembre.
O l'undeman una piña da Ponçeivia a feççe ravaxo into campo aostriaco caozando un miggiâ de morti: co-o sæximo de pœuscia, o saieiva stæto quello o momento bon pe attaccâ.
O 6 de settembre o Botta o l'assonse o comando e o Senato da Repubrica, pensando de no poei resciste a l'invazô, o firmò a reiza. I Aostriachi ocupon a porta da Lanterna e quella de San Tomaxo.
L'8 o comissaio conte Cotek o domandò pe-e speize de goæra 3 mioin de lie zeniñe, o primmo da pagâ inte 48 oe, o segondo in œutto giorni e o terço in chinze. O governo o pagò o primmo mion, pigiandolo da-o Banco de San Zorzo e dapœu ciancianin atre 900.000 lie, ma de ciu o refiò de sborsâ. O Botta alloa o preteize un quarto mion, e o se misse a prœuvo a occupâ o resto da çittæ e a portâ via i artaggiaje.
L'ea o 5 de dexembre insce-o fâ da seja quande 'na battuggia de sordatti aostriachi a l'ea aprœuv'a rebelâ o mortâ da bombe Santa Cattæña da-a battaja da Cava in Caignan pe-e stradde do sestê de Portoia: a stradda a cedette e o mortâ o cazze' da-a caretta. Alloa, segondo a tradiçion, de mentre che i sordatti çercavan de convinçe a son de baccæ i Portolien ch'ean lie a agiuttâli, un garçonetto o pigiò un sascio, o criò "Che l'inçe?", e o-o tiò contra i sordatti. Scciupò a rivoluçion e a battuggia aostriaca a dove' fuzî sott'a 'na gragnoâ de prie.
O 10 de dexembre i insorti repigion e porte da çittæ e i Aostriachi abandonon San Pê d'Æña e scapon otra a Bocchetta. L'8 de zenâ 1747 o mortâ o fu riportao in trionfo da Portoia a-a Cava in Caignan. A goæra a continuò scin a-o 18 ottobre 1748, quande fu firmao a paxe d'Aquisgraña.
L'identitæ do Balilla[modìfica | modìfica wikitèsto]
No gh'è documento ch'o digghe che o garçon ch'o lançò a pria o foise ciammao "Ballilla".
I versci do Zan'Agostin Gastadi inta "Gerusalemme deliverâ"[3] porrieivan fâ riferimento a un atro "Ballilla".
D'atro canto di documenti do 1746 reçentemente re-descoerti inti fondi do Magistrato de Goæra, conservæ inte l’Archivio de Stato, fan mençun de 'n Dria Poistæ dito Ballilla[4], e comonque Ballilla, insemme a "Ballin" e "Balletta", doveivan ese di nomiagi da figioame ciutosto cumun a l'eppoca, baste pensâ che int'a comeddia do 1697 "Il genio ligure trionfante" do Zan'Aostin Poinâ un di personaggi o l'ea o "capoâ Balilla"[5].
L'unnico documento de l'eppoca ch'o çitta o nomiagio do figgiœu ch'o tiò o sascio o l'è o Bellum Genuense, un poemetto anonnimo scrito inte'n latin macaronnego dove a-i versci 122-123 se leze: cognomine dictus Mangiamerda fuit primus certaminis autor[6] (pe "mangiamerda" s'intende un figiœu picin, un bon a ninte, che però o l'ha saciuo fâ un miaco[7]).
Sciben che a tradiçion popolâ do sestê de Portoia a n'agge tramandao che o figiœu ch'o tiò o sascio contra i Aostriachi e o l'inandiò a rivoluçion do 1746 o foise Gian Batista Perasso dito Ballilla figgio de Antogno Maja, tenzao de sæa nasciuo a Zena into gêxâ de San Steva o 26 ottobre 1735, no gh'è documento de l'eppoca ch'o-o prœuve.
Into 1851 o canonnego Gioxeppe Oivê de Montœuggio, bibliotecaio d'a Berio, o scrisse a-a dreitua into so vocabolaio zeneize-italian che o Balilla o l'ea de Montœuggio[8], questo perchè gh'ea stæto pe'n davei un Giobatta Perasso nasciuo a Praolongo de Montœuggio into 1729, e o præve Giobatta Minaggia, de Montœuggio, o l'aiva contao a-o canonnego Oivê che sto Perasso chì o gh'aiva dito che lê o l'ea quello mæximo ch'o l'aiva tiao a primma sasciâ a-i Aostriachi.
Into 1881 una comiscion muniçipâ composta da de personalitæ comme o prof. A. G. Barrî, l'avv. Cornelio De Scimon, o prof. L. T. Belgrano e o marcheize M. Stagen doppo avei sentio a testimoniança de quarche vegio do sestê de Portoia ch'o riferiva quello ch'o l'aveiva ódío da-i so messiavi ch'aivan conosciuo in persoña o Ballilla, a concruze poeise stabilî a squæxi çerteçça che o Balilla o fu o Giambattista Perasso battezzao inta gexa de San Steva[9].
Notte[modìfica | modìfica wikitèsto]
- ↑ (IT) F. Ridella, Balilla, Zena, 1934.
- ↑ (IT) Claudia Merlo, Mario Labò e Carlo Bornate, Finale Ligure, Enciclopedia Italiana, 1932.
- ↑ Zan'Agostin Gastadi - Ra Gerusalemme deliverâ - 1755, XX-18: Sò dî se l'è ro Gioppo o pù Ballilla
- ↑ 5 Dixembre 1746 - Balilla (PDF), in A Compagna, Anno XLIV, n. 1, Zenâ-Março 2012.
- ↑ (IT) Fiorenzo Toso, La letteratura in genovese: ottocento anni di storia, arte, cultura e lingua in Liguria, vol. 2, Recco-Udine, Le Mani, 1999, ISBN 88-80-12136-7.
- ↑ Archivio de Palaççio Rosso, ms. 1160
- ↑ (IT) E. Pandiani, Ancora sull'insurrezione genovese del 1746 e sul Balilla, in Giornale storico e letterario della Liguria, X, 1934.
- ↑ (IT, LIJ) Giuseppe Olivieri, Dizionario genovese-italiano, Zena, Giovanni Ferrando, 1851, p. 239.
- ↑ Pandiani op.cit.
Atri progetti[modìfica | modìfica wikitèsto]
- Wikimedia Commons a contêgne di files in sce Ballilla


c: text/html

text:
John Tyler
John Tyler (Greenway, 29 màrso 1790 - Richmond, 18 zenâ 1862), politico, o l'é stæto o X Prescidente di Stati Unîi d'America (1841-1845), dòppo a mòrte, in carèga, do Prescidente William Henry Harrison.
Ritræto do John Tyler jr.
Dæti personâli
Mòrte: Richmond, 18 zenâ 1862
Paize: USA
Âtre informaçioìn
VìttaModìfica
L'é stæta a prìmma vòtta, inta a stöia americann-a, che 'n Vice Prescidente o l'é sucêdòu a 'n Prescidente, mòrto prìmma da scadénsa do mandòu.
Atri progèttiModìfica
- Wikimedia Commons a contêgne di files in sce John Tyler

robotstxt: allowed

filter: keep


text:
Medas, sàbios, imparis. Pro sa Natzione Sarda
Deretus.
Indipendèntzia.
Libertadi.
Sardi liberi Manifesto Campidanese
Sardi liberi Manifesto Lugudorese
Sardi liberi Manifesto Gallurese
Sardi liberi Manifesto Sassarese
Sardi liberi Manifesto Catalano
Sardi liberi Manifesto Tabarchino
ln Orestan sitè de Eleonora d’Arborea, se sun riunie dumenega 16 dexembre 2018 i delegasuìn di movimenti pulitici, assuciasuìn e persunalitè da suceitè civile pe suttuscrive u Manifestu de Libertè e Rinascita da Sardegna.
Na pruvucasiun Nasiunole, culturole, pulitica, suciole ed ecunomica cui Sordi prutaguni-sti e realizatù du propriu avegni.
A l’è ‘na pruvucasiùn ciü eta, cuncreta, attaiza e necessoia pe l’indipendensa pulitica, ecunomica, suciole e culturole da Sardegna.
‘Na pruvucasiùn impu-nente e ambiziuza pe rende a Sardegna libera da tütti i generi de abüzi; pe do valù a particularitè culturoli ecunomici e sucioli; pe puai autodeterminò ed ésse prutagunisti ‘nta scelta du nostru avegnì.
SORDI LIBERI pe a libertè du Populu Sordu, u l’è in prugettu mudernu e auturevule pe a Rinascita da Sardegna.
U prugettu, a vertu au cunfruntu liberu e partecipau, u nasce dall’ambisiùn de unì i sordi liberi reciamè all’unitè da ‘na raixe nasiu-nole prufunda, forte e cuncurdante, capose de superò i patrimoni ideologici du növesentu e unì e megiu forse, ‘nte l’interesse escluzivu du Populu Sordu.
Primma de questu manifestu nasiu-nole a l’è a libertè du Populu Sordu.
SORDI LIBERI
Tanti che san insemme pe a Nasiun Sorda
1. LIBERTÈ DAU BEZÖGNU
L’obietivu prinsipole a l’è Indipendensa pulitica, ecunomica, suciole e culturole di sordi.
Uemmu che i zuenotti agian a puscibilitè de cuntinuò a vive e travagiò ‘nta propria tera pe nu ésse custraiti a lasciò a Sardegna in serca de occupasiùn e avegnì.
Questu u puriè avegni atraversu in cian straordenoiu pe u travaggiu che u prumette cumpurtamenti sübetu che favuriscian ésse assunti e furmè, rivolte ai piciñe medie e grende impraíze da Sardegna, anche atraversu a creasiùn da zona franca integrale.
LIBERTÉ DA PIANIFICÒ
Pe decide niotri stessi e atti da cumensò e puai mandò avanti in prugettu straordenoiu de riequilibriu ecunomicu, atraversu atti de mezüe du gap e da so compensa-siùn, in termini fundamentoli e fiscoli ed ecunomici
U PARIS (cian Attuativu de Riequilibriu Insulare da Sardegna) U furme a ciü moderna e avanzò pruposta ecu-nomica e suciole de rinascita da Sardegna.
3. LIBERTÉ DE CUSTRUI U NOSTRU AVEGNÌ
Puntandu a valurizasiùn da nostra tera, dall’agrucultüa a pasturisia au turismu, all’archeologia, all’Innovetion Tecnology a cultüa dell’ambiente a riserca applicò, dau cummerciu all’artigianotu.
4. LIBERTÈ DE DIFENDE A NOSTRA TERA
Liberté pe u nostru populu da separasiùn e diviziun a servitü italiañe ed europee, rumpindu i cadeñe che nu han bluccau u svilüppu e a crescita da Sardegna.
5. LIBERTE' DE MUVIMENTU
Sensa separasuìn de nisciün genere, garantendo a Sardegna pari cundisuìn universoli de mubilitè, eliminando monopoli e specula-suìn via tera, oia e mò.
6. LIBERTE' CULTUROLE
Pe liberose da servitü e da ésse subalterni, e pe vedise versu l’avanti, ‘nta valurizasiun da nostra lengua madre e pe prutegge u nostru grande patrimoniu culturole, archeologico e storicu cunsapaive de ésse ignurau e nu cunsulidau dall’incunsistente de ‘na classe dirigente incapose e ligò a otri orizzonti.
7. LIBERTE' FISCOLE
Pe prudüe nöu benessere, calibrandu introte tributarie a ai ezigense da nostra ecunumia pe ‘na severitè equa.
8. LIBERTE' DE AGÌ ‘NSCIÒ CIAN INTERNASIUNOLE
Pe ‘na Sardegna respunsabile in prima persuña cua creasiun de ‘na struttüa tecnica capose de instaurò e fo fassile i rapporti ecu-nomici, pulitici e culturoli cui populi du mundu.
U scopu u l’è quellu de culegò i campi strategici du sistema ecunomicu: trasporti, agricultüa, prudusiun e valurizasiun du grande capitole umonu, culturole e prufessiunole di sordi ‘ntu mundu, figgi da Sardegna, emigrè, sordi de tütte e generasuìn ‘nta Sardegna che imaginemmu i sordi da migrasiun riturnò prutagunisti dell’avegnì da nostra tera.
9. LIBERTÈ PE ATTIÒ I CAPITÒLI
Pe generò ‘na diretta crescita infra-strutturale dell’izua garantendo in densu cuntrollu pübblicu di mascimi elementi da prudusiun, da rete infra-strutturale e quella di servisi.
10. LIBERTÈ DE ‘NA SANITÈ GIÜSTA E DA TUTELA SUCIOLE
Pe a vai u scopu de livelli de ascistensa e cüa de primmu cian e pe ésse in grodu de attiò e nu aluntanò i mauti da sanitè Sorda.
11. LIBERTÈ DE AGÌ
Predispunendu a ciü impunente rivulusiun burocratica dell’era moderna e ripurtò a zeru i prucedüe inütili favurendu u prensipiu du risultau.
12. LIBERTE' DE PERSEGUI' GLI INQUINATORI
Pe pianificò a ciü impunente opera de buni-fica e ristabilì l’ambiente da aree industrioli inquinè e da quelle militori, ricunsegnò ai sordi quelle immense empiesse pigè a culletivitè pe interessi estragni au svilüppu e all’occupasiun di territori.
A libertè du populu sordu e l’orizzunte de ‘na cumunitè capose de custruì u propriu recuperu cua testa e cu cö.
Questu “affrescu” pe a nostra tera u porte dall’ezigensa de unì tütte quelle forse nasiu-noli sorde, pulitiche e sucioli che agian cumme priuritè tutole a Sardegna e u so Populu.
U l’ è in prugettu rivoltu versu tütti i Sordi Liberi che agian l’ardù de mandò avanti ‘na pruvucasiun ca rinöve pe u guvernu da Sardegna.
In prugettu cun l’intentu de unì rivu-lusuin muderé, pe riprumettise cun forse deciziun e liberté esperiensa leole da Sardegna e du Populu Sordu.
A questa ambisiun serve restò vixin cun curaggiu e deciziun esperiensa e fedeltà.


text:
Televixon
A televixon a l'è un di media de massa, a sò nascita a l’è do Neuveçento e in Italia e trasmiscioin regolari en inisiòu into 1954. A televixon a culuri a gh'a duî scistemi de trasmisciun: i se ciamman u sistema PAL e quellu SECAM, uzâi pe-e trasmiscioìn analogiche. In Italia s'è ütilissau u scistema PAL, fin a-o 2012, quande gh'é stæto u càngio a-a televixon digitale. In Italia gh'é storicaménte in duopòlio Rai - Mediaset.
Televixion in Italia[modìfica | modìfica wikitèsto]
Scibén che e primme preuve són do 1934, e trasmiscioìn regolari do Primmo Canale Naçionale (ancheu Rai 1) vegnan fæte comensâ into 1954, da lì e pàrtan quelle do Segóndo Programma (òua Rai 2) e de Rai 3 (into 1979). O monopòlio Rai o l'è stætu ridûto cùn e primme televixoìn locali e di circuîti inter-regionali, da dunde vegnan i canali Mediaset, cumme Canale 5, Rete4 e Italia 1. Zà da prìmma e l'é vixibili emitènti estere in lengoa italiann-a, comme TV Koper-Capodistria, TMC TeleMontecarlo e a RSI (Radio Televixon da Svisséa Italiann-a).
Televixion in Ligûria[modìfica | modìfica wikitèsto]
E primme televixoìn locâli liguri sòn nasciûe frà i anni '70 e '80, ancheu e ciù inportànti són Primmocanale (Primocanale), Telenord e TeleZena (TeleGenova), che e sé poxiçionan ai nùmeri 10, 11 e 77 da numeraçión automatica digitale (ascì LCN).
Atre émitenti dispunibili són Telecittà (Telecitæ) a-o 16, sciorbìa da Primmocanale into 2009, TeleLiguriaSud da Spéza (LCN 15), Entella TV de Ciävai (LCN 75), Telecity Ge (LCN 13, che a trasmétte in circuîto e trasmiscióin de 7Gold) e TRP Ciävai, émiténte cristiann-a du Tigullio, a-o numero 12 in "HD".
Nòtte[modìfica | modìfica wikitèsto]
- ↑ 1,0 1,1 In Èrta Definiçion (HD)
- ↑ Fin ao 2020 o canâle o l'éa de Imperia TV (Provinse de Imperia e Sann-a) e da Antenna Blu (Zena e Spéza)
- ↑ Fin ao 2019 Welcome#Liguria, tèrsa emitènte de Primocanale
Atri progetti[modìfica | modìfica wikitèsto]
- Wikimedia Commons a contêgne di files in sce Televixon


text:
Scistema òperativo
Un scistema òperativo (abreviou in SO), in informatica, o l'é 'n software de scistema ch'o gestisce e risorse hardware e software da machina, ch'o fornisce serviççi de baze a-i software instalæ.
Tra i scistemi òperativi pe computer atrovemmo Microsoft Windows, macOS, Chrome OS, e distribuçioin GNU/Linux, scistemi Unix-like, scistemi BSD. Pe dispoxitivi mòbili (comme smartphone e tablet) atrovemmo Android, iOS, Windows Phone.
Colegaménti estèrni[modìfica | modìfica wikitèsto]
- Wikimedia Commons a contêgne di files in sce Scistema òperativo


text:
Lengua egiçia
A lengua egiçia (r n km.t) a l'ea a lengua parlâ in te l'Antigo Egitto.
Descriçion e stöia[modìfica | modìfica wikitèsto]
I primmi documenti scrïi son datæ into 3200 a.C. L'egiçio o l'è stato parloö fin a o V secolo d.C. inta forma conosciùa co o nomme de demotico, e in te l'Etæ de Mëzo comme copto.
A lengua offiçia de l'Egitto ancheu o l'è l'àrabo, o copto o l'è restoö a lengua usâ da o popolo doppo a conquista àraba de l'Egitto, e o l'è ancheu usou comme lengua liturgica da a Gexa Copta.
Atri progètti[modìfica | modìfica wikitèsto]
- Wikimedia Commons a contêgne di files in sce Lengua egiçia


text:
Väze
Väze ö l'è un comüne de 13.782 abitanti int'a Provinsa de Sann-a.
Geògrafia[modìfica | modìfica wikitèsto]
O Comune de Väze o l'è o terso pe’ numero de abitanti dà Provinsa de Sann-a. O l'è situòu inta Rivèa de Ponente e o seu territorio comunale o no comprende solo a fascia costæa ben conosciua ai turisti, ma ascì tanti bricchi, o ciù erto de quæ o l'è o monte Beigua (mt. 1.287).
Clima[modìfica | modìfica wikitèsto]
Ö clima de Väze, comme quello de Zena, o l'è tempiòu marittimo. A temperatûa de mëzo annua a l'è de +15, 6°C, gh’è una grande umiditæ, sorviatutto in estè, e cioven mediamente 1300 mm annui.
Stoia[modìfica | modìfica wikitèsto]
Pòsti de interesse[modìfica | modìfica wikitèsto]
Economia[modìfica | modìfica wikitèsto]
Coltùa[modìfica | modìfica wikitèsto]
Manifestaçioin[modìfica | modìfica wikitèsto]
Sport[modìfica | modìfica wikitèsto]
Se a l’è vèa che o zeugo do ballon, comme inte squæxi tutte e parti d'Italia, o l'è o sport ciù popolare de Väze, son i pattìn ad avèi portòu e ciù grandi vittòie a-a çittæ, con titoli italiæn, europei e mondiali vinti da-i atleti da Polisportiva S. Nazario. A Polisportiva a se occupa ascì de bocce e di atri sport.
A ciù importante squadra de ballon l'è o Varazze 1912 Don Bosco Football Club, che oua o zeuga in Promoçion, ma che o l'è anche stæto in Serie C. Gh'è ascì unna squadra do borgo de san Nazà (A. C. San Nazario) da dui anni in Primma Categorìa.
Importante inta çittæ o l’è sempre stæto o ciclismo, anche grasie ai tempi inte quæ Fausto Coppi con a seu squaddra vegnivan a svernà e ad allenase chi. Un monumento in scia passeggiata o l’arregorde o grande campiòn. In tempi ciù vixin, o Gio d'Italia o l'à fæto ciù votte tappa a Väze anche pe' l'appasciunòu interessamento de Carlo Delfino, megu e scrittô di libbri de ciclismo.
No bisogna poi ascordâse de societè sportïe che se occûpan con pasciòn de ballaxiòu (CelleVarazze Volley), de atletica lezëa (Atletica Varazze), de ballabanestro (Juvenilia Varazze) de tennis (A.S.D. Tie Break Varazze) e de sport - sorviatutto ballaxiòu- amatoriale (B.C. Varazze Swindlers), Christmas Cup (Cóppa de Natale).
Feste e fëe[modìfica | modìfica wikitèsto]
Comunicaçioin[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di files in sce Väze


text:
Categorîa:Stöia
Quésta categorîa a l'arechéugge e vôxe che pàrlan de l'argoménto: stöia.
- Wikimedia Commons a contêgne 'na categorîa in sce l'argoménto Categorîa:Stöia
Sotocategorîe
Quésta categorîa a contêgne e 7 sotocategorîe indicæ chi de sótta, pe 'n totâle de 7.
G
- Goære (11 P)
S
- Stati do passòu (4 C, 23 P)
- Stòrichi (7 P)
- Stöia americann-a (2 C, 5 P)
- Stöia da Ligùria (2 C, 7 P)
Ç
- Çitæ antîghe (4 P)
Pàgine inta categorîa "Stöia"
Quésta categorîa a contêgne e 103 pàgine indicæ chi de sótta, in sce 'n totâle de 103.


text:
Robert Schumann
Robert Schumann (Zwickau, 8 zugno 1810 – Endenich, 29 luggio 1856) o l'é stæto un conpoxitô, pianista e critico muxicâle tedesco.
Vìtta[modìfica | modìfica wikitèsto]
L'é da tanti conscideròu comme l'iniçiatô e insémmme un di ciù grendi conpoxitoî de mûxica romantica. Difæti se pensa che o Romanticismo muxicâle o comensi co-e seu primme conpoxiçioin pianistiche, publicæ do 1830.
A seu mûxica a riflètte a natûa profondaménte individoalìsta do Romanticismo. Inteletoâle e estêta, o l'é stæto pöco acapîo inta seu vitta, ma ancheu a seu mûxica a l'é consciderâ ardîamente òriginâle pe l'armonîa, o ritmo, a fórma e pe-o ròllo rivoluçionâio do pianofòrte inte seu conpoxiçioin.
O l'é stæto marîo de Clara Schumann, pianista e conpoxitôa lê ascì. Dòppo a mòrte do màio a l'à continoòu a exibîse pe çirca quarant'anni a-i ciù erti livelli (a l'é consciderâ a mêgiô pianista dònna de l'eutoçénto). Clara a s'é adêuviâ pe-a difuxon da mûxica do marîo a-o de là do gîo di seu ciù ilùstri estimatoî (fra i quæ Franz Liszt, Felix Mendelssohn, Hiller, o zóveno Johannes Brahms). Lê, pe de ciù, a no l'à risparmiòu fêe critiche a chi, in bónn-a fêde ò in malafêde, o se espriméiva in mòddo negatîvo in sce Robert Schumann (prìmmo fra tutti o Richard Wagner).
File murtimediæ[modìfica | modìfica wikitèsto]
Atri progètti[modìfica | modìfica wikitèsto]
- Wikimedia Commons a contêgne di files in sce Robert Schumann


text:
A Bócca
A Bócca (in spagnollo La Boca - in zeneize A Bocca /a ˈbuka/) o l'è 'n quartê (barrio) d'a çittæ de Bonesàire, in Argentinn-a.
Dæti generâliModìfica
O s'attrêuva inscio confin sûd d'a çittæ e o déve o sêu nomme a-a sêu poxiçion inscia foxe (o "bocca") d'o sciûmme Matanza (ciammòu Riachuelo, "rianello") into Río de la Plata.
- Popolassiôn= 46.494 ab.
- Sûperfiçie= 3,3 km2
- Denscitæ= 14.089 ab. / km2
StojaModìfica
Primma d'o 1860Modìfica
Quande l'Argentinn-a a l'ëa 'na colonia d'a Spagna, 'sto quartê o l'ëa zona de baracche pe i scciâvi néigri. Dappêu, con l'indipendensa, o l'ha funsiunnòu comme o çentro prinçipâ pe saâ a cârne e trattâ o chêujo primma che foisan esportæ. Inti ûrtimi dexennï de l' Êuttoçento o l'ha comensòu a èssë abitòu d'a di çittadïn italien, prinçipalmente vegnûi da Zena, ch'hàn dæto a-o distreito l'aspetto attuâle.
A Bocca con l'immigrassiônModìfica
A Bocca into 1870 a l'avéiva zà 'n'architettûa caratteristica e into 1895 a l'ëa a segônda seçiôn d'a capitâ argentinn-a. D'a sêu popolassiôn de 38.000 abitanti, 17.000 ëan argentïn, 14.000 italien, 2.500 spagnòlli e o rèsto de âtre naçionalitæ.
I rescidenti da Bocca e anche i tifôxi d'a sêu squaddra de ballon (o famôso Club Atlético Boca Juniors, vëgnan ciammæ ancôn "Xeneizes", paròlla c'a l'è 'na corrussion d'o gentilìssio "zeneize", testimôniansa de l'influensa lìgûre inta çittæ de Buenos Aires.
Quelli immigranti zenéixi, a maggiôransa louanti pôrtuâli, han cônstrûto càse de ciastre metàlliche, misse sott'a pilâstri pe prôtessiôn contro e inôndassioîn che vegnivan sôfferte de sôvente, e l'han dipinte con 'na mescciûa de coî brillanti.
Stoja e personaggiModìfica
Quartê de pôrtuâli e âtri ôperâi, o sêu ciû grande esempio artistego o l'è stæto Benito Quinquela Martín, pittô c'o l'ha môstròu inte sêu êuvie i travaggi d'o porto e a vitta da gente in mòddo neo-impresciônista. Alfredo Lorenzo Palacios, o primmo depûtòu parlamentâre soscialista di Americhe o l'è stæto eletto pe-o Côngresso argentin da-o quartê da Bocca into 1905.
A Repûbbrica da BoccaModìfica
Inte 'sto quartê, into 1882, 'n grûppo de rescidenti liguri han vosciûo fâ, in mëzo a 'n conflitto labôrâle, a "Repûbrica da Bocca", isando a bandëa de Zena e infôrmando o Rè d'Italia d'a sêu indipendensa da l'Argentinn-a. Finalmente o conflitto o l'é stæto risolto da o prescidente argentin Julio Argentino Roca.
Pompê Volontâi da BoccaModìfica
Into 1884, pe risolve i frequenti inçendi inti conventillos, o quartê o l'ha visto a creassiôn d'a primma squaddra de pômpê volontâi d'o pàize, entitæ c'a l'è stæta ciammä "Bomberos Voluntarios de La Boca". Son stæti famôxi anche i carlevæ che se çelebrâvan into distreito.
Tûrìximo e scïti particolariModìfica
A foxe do Riachuelo a l'è ûn d'i sciti ciû vixitæ da-i tûristi, pe-a connesciôn co-a stoja e a mitologia d'o tango. A Vuelta de Rocha, dove o Riachuelo o fa 'na larga cûrva, o l'è ûn d'i pòsti ciû tipichi, comme o Caminito, 'n carôggio immortalòu da-o tango d'o mæximo nomme. De lì se pêu attrovâ pittûe, souvenirs, e produti artexanæ. Tûtte e doméneghe gh'è de côbbie de tango che dansan inscie stradde de prïa.
O stàddio d'o Boca Juniors o l'è conscideròu un monûmento da-i sêu tifôxi "xeneizes". Pe-e tribûnn-e ærte che ghe dan a forma de 'na scattoa de bonboin o l'è conosciûo comme "Bombonea". E partïe de ballôn co-o famôso entûxiasmo d'i tifôxi, e lûxi, e bômbe, i papê de coî, e o "carlevâ" d'a gente da Bocca, fan pârte de 'n spettacolo c'o no s'ascorda mâi ciû.
O Riachuelo o mostra 'n'immaggine de nâve abbandônæ, 'n vëgio ponte de færo e i ômbre d'i edifissi indûstriâli inscia riva opposta. 'Sto paizaggio grïxo, sôlo contrastòu da-i coî de càse, o l'ha inspiròu o tango "Nieblas del Riachuelo" (Brûmma d'o Riachuelo).
'Sta zona a g'ha ascì molte gallerie d'arte, ateliers d'artisti plastichi e scûrtoî, e scïti dedicæ a-o tango, che fan parte d'o sêu patrimonnio artistego e de sêu attrasioîn tûristiche.
Scia leze ascìModìfica
Colegaménti esterniModìfica
- Bomberos Voluntarios de La Boca (Pompëi volontâri de La Boca), Bomberos Voluntarios de La Boca (Pompëi volontâri de La Boca)
- Museo Quinquela Martin de La Boca (Pittûa tippica), Museo Quinquela Martin de La Boca (Pittûa tippica)
- Museo de Cera de La Boca (Scôltûa), Museo de Cera de La Boca (Scôltûa)
Colegaménti esterniModìfica
- Wikimedia Commons a contêgne di files in sce A Bocca


text:
Néùva Tabòrka
Neuva Tabòrka (in catalàn: Nova Tabarca; in spagnòlu: Nueva Tabarca; in zenàize: Nêuva Tabarca), cunusciüa ascì cume Uìza de San Paolo (in catalàn: Sant Pau) o Uìza Ciaňa (in catalàn e spagnòlu: Plana; in zenàize: Isoa Ciann-a) o semplicemente Tabòrka (in catalàn, spagnòlu e zenàize: Tabarca) a l'è 'n' uìza spagnólla d'u Mò Mediteràgnu, a 12 chilumetri da Alicante, culunizò da'n gruppu di taborkin intu XVIII seculu. A l'è abitò da 61 persuňe.
Ûje currelè[modìfica | modìfica wikitèsto]
Colegamenti ešterni[modìfica | modìfica wikitèsto]
- Taborca in sce HIERACON.it, [1]
- Neuva Tabòrka in sciû scitu de Alicante, [2]
- A stória de Neuva Tabòrka in sciû scitu di Pégi, [3]
Ôtri prugetti[modìfica | modìfica wikitèsto]
- Wikimedia Commons a contêgne di files in sce Néùva Tabòrka


text:
Categorîa:Piemonte
Quésta categorîa a l'arechéugge e vôxe che pàrlan de l'argoménto: Piemonte.
- Wikimedia Commons a contêgne 'na categorîa in sce l'argoménto Categorîa:Piemonte
Sotocategorîe
Quésta categorîa a contêgne e 4 sotocategorîe indicæ chi de sótta, pe 'n totâle de 4.
A
- Architettûe do Piemonte (1 C, 7 P)
C
- Comûni da Region Piemonte (8 P)
P
- Provinse do Piemonte (8 C)
T
- Traspòrti do Piemónte (1 C, 4 P)
Pàgine inta categorîa "Piemonte"
Quésta categorîa a contêgne e 3 pàgine indicæ chi de sótta, in sce 'n totâle de 3.


text:
Fußball-Club Bayern München
O Fußball-Club Bayern München AG, conosciûo cómme Bayern München e inta léngoa itàliann-a cómme Bayern Monaco, a l'é 'na socjêtæ pòlisportîva tedesca con sêde a Monego de Bavèa, célebre pe-a seu seçión calcistica, quæ a milita inta Bundesliga, a mascima divixón do canpionòu.
Fondù into 1900 da dötrei ménbri do MTV 1879 München, o Bayern o gh'à 'na pòlisportîva ch'a comprende seçioìn de scacchi, pallavölo, pallacanèstro, réferi, pallamàn, bowling, ténni da tàvolo e a squàddra de balón feminìn, pe 'n totâle de ciù de 1.100 sportîvi tesserâti.
Atri progèttiModìfica
- Wikimedia Commons a contêgne di files in sce Fußball-Club Bayern München


text:
Panamá
Nomme ofiçiâ: República de Panamá. Pàize de l'America centrâle, a sêu capitâle a l'è a Çittæ do Panamá.
Descriçion e stöia[modìfica | modìfica wikitèsto]
O g'ha 'na popolassiôn de 3.283.959 abitanti (stimòu a lûggio do 2006) e 'na sûperfiçie de 78.200 km2. Inte 'sta naçiôn o s'attrêuva o Canâle do Panamá, 'na via interoçeànica ch'a collega l'Atlantico e o Paçiffigo, molto ûtile pe-o comèrcio marìtimo.
Âtri progètti[modìfica | modìfica wikitèsto]
- Wikimedia Commons a contêgne di files in sce Panamá
Conlìgamenti esterni[modìfica | modìfica wikitèsto]
- CoolPanama Panama Portal


text:
Kurdistan
O Kurdistàn o l’é ’n làrgo âtociàn inta pàrte setentrionâle e nòrd-òrientâle da Mëzopotàmia, ch’o l’inclùdde l’ȇrta cónca de l’Oufrâte e do Tîgri, o lâgo de Vàn e o lâgo d’Urmîa e-e cadénne di mónti Zâgros e Tòuro. O clìmma o l’é continentâle fréido, ghe cȇuve in abondànsa e i terén són fèrtili pe-i cereâli e l’alevàménto.
Politicaménte o l’é spartîo fra l’atoâle Turchîa (a sùd-èst), l’Iràn (a nòrd-òvest), l’Iràq (a nòrd) e, ma in mìnima pàrte, co-a Scìria (nòrd-èst) e l’Arménia (sùd), ma st’ùrtima zöna a l’é de spésso consciderâ pàrte do Kurdistàn da-i ciù dûi naçionalìsti. Ancheu sôlo a pàrte do Kurdistàn irachȇno a gh’à ’na çèrta outonomîa polìtica, cómme región federâle de l’Îraq, dòppo a fìn do regìmme do Sadàm Hosèin inte l’ànno 2003. O Kurdistàn sciriàn ascì o gh’à ’na sò outonomîa polìtica acquistâ da-o prinçìpio da goæra civîle sciriànn-a.
Dötræ stìmme dîxan che gh’é quæxi 50 milioìn de Cùrdi che vîvan into Kurdistàn, de quésti 15-20 milioìn in Turchîa.
Inte ste zöne chi i Cùrdi són a magiorànsa da popolaçión, ma ghe vîvan ascì Àrabi, Armȇni, Azȇri, Ebrȇi, Osȇti, Persién, Tùrchi e Turcomànni.
I Cùrdi pàrlan ’na sò pròpia léngoa ch’a l’apartȇgne a-o grùppo irànico da famìggia de léngoe indoeoropȇe con numerôze variànti dialetâli. I Cùrdi a schȇua normalménte stùdian a léngoa do Pàize dónde gh’àn a çitadinànsa (àrabo, tùrco, rùscio, persiàn...), e quésto de spésso o no permétte e o l’òstàcola l’ûzo da léngoa cùrda, ma a tenacitæ into conservâ a sò identitæ colturâle e lengoìstica a gh’à permìsso de’instaorâ ’n bilengoîximo òrâle inte tùtte e zöne cùrde.
A ciù pàrte di cùrdi a l’é mosulmànn-a sunîta e sciîta, ma gh’é ascì ’n fòrte grùppo de crestién de vàrrie confescioìn.


text:
Alejo Carpentier
Alejo Carpentier o l'è stæto 'n scrittô cûban. Nasciûo a L'Avann-a into 1904 (figgio de 'n architetto françeize e de 'na professoressa rûscia de léngoe) e mòrto a Pariggi into 1980, co-o sêu stile particolâ e o dïto "realiximo maggico", o l'è ûn di ciû importanti da lettiatûa latinoamericann-a.
Biografìa[modìfica | modìfica wikitèsto]
O l'ha ascì stûdiòu mûxica e architettûa, o l'ha fæto de l'investigaçion in scia mûxica popolâ cûbann-a e o l'ha travaggiòu comme giornalista e diplomàtego.
Atri progetti[modìfica | modìfica wikitèsto]
- Wikimedia Commons a contêgne di files in sce Alejo Carpentier


text:
Violin
O violin o l'è 'n strumento muxicâ dotao de quattro corde acordæ a intervalli de quinta. O l'aparten a-a famiggia di ærchi (ò zonzuri) insemme a-a viœua (ò vióla), o violoncello e o zonzuro (ò zonzon, ò basso), inta quæ o l'occupa o posto do soprano, ofrindo l’estenscion ciu aguçça de tutti i atri, da-o sol2 a-o do7.
O sunao de violin o l'è dito violinista, chi o fabbrica invece o l'è dito chitarâ.[1][2]
Fissao inta so forma atoâ a-a fin do çinqueçento, o l'è constituio da un còrpo de legno d’axeo e d'abeto saxonao e vernixao a œuio, con varri elementi essençiæ (cian armonnico, fondo armonnico, fasce d'union tra i doi cen, scagnetto, cadeña e annima, mannego, tastea, cordiâ, cavigê ecc.), in scî quæ gh'è teizo quattro corde de belo ò de menuxa e de votte metalliche, acordæ sol2, re3, la3, mi4, misse in vibraçion con l’ærco ò peçigæ co-e die; o mannego o se tegne co-a man scinistra, apogiando a cascia tra a spalla scinistra e o mento. A tecnica do strumento a l'è particolarmente aggile, con numioxiscime poscibilitæ virtuoxisteghe, e o cô do timbro o l'è schilente e luminozo.
I primmi violin aparsan verso a meitæ do Çinqueçento; a tradiçion a n'assegna l’invençion a l'italian Gàspao da Salò, primmo chitarâ brescian de gran nommina, a quæ œuvia a fu proseguia da-o Zan Póo Mazin. O primmo violin conosciuo chi agge tutte e caratteristeghe do strumento o l'è quello do Dria Amao, remontante a-o 1560 circa. Con l'Amao e co-i so figgi començò a scœua cremoneize di chitaræ, ch'a contò di nommi avoxæ comme quelli do Gioxeppe Goarnê do Gexo e de l'Antogno Stradivaio. Quest’urtimo o razonse inti so strumenti un livello de qualitæ anco-a-a giornâ d'ancœu conscidiao insuperabbile. Fœua da l'Itallia l’unnico chitarâ de nominata o fu, into 18° sec., o tiroleize Jakobus Stainer.
Pe estenscion o terme o l'indica ascì chi sœunna o violin inte 'n complesso. Inte l'orchestra se distingoe di groppi de primmi e segondi violin: o primmo violin o l'è o ciu importante di primmi violin, a lê pertocca tutti i assolo, e o g'ha o compito fondamentâ de consegiâ e coadiovâ o direttô d’orchestra durante e prœuve, inta faze da conçertaçion, e in generâ de raprezentâ l’orchestra, e pe questa so importante fonçion o l'è ciamao ascì spalla ò "violin de spalla". Tutti i violinisti do complesso orchestrâ tranne o primmo violin son ciammæ "violin de fia".
Notte[modìfica | modìfica wikitèsto]
- ↑ Voc. Casaccia, 1876: "Chitarrâ s. m. Strumentajo"
- ↑ Vocabolario della Crusca, 1840: "Strumentaio. Colui il cui mestiere è far liuti, ed altri strumenti musicali di corde."
Atri progetti[modìfica | modìfica wikitèsto]
- Wikimedia Commons a contêgne di files in sce violin


text:
Novella IX della Giornata I del Decamerone (Lumbaart)/56
Ona novella del Boccasc[edit]
Dialett de Borghetto San Nicolò[edit]
Borghetto San Nicolò al dì d'incoeu l'è ona frazion de Bordighera.
Diggo dunque che nei tempi do primmo re de Cipri, doppo o conquisto fàito da Terra Santa da Goffredo de Buglione, successe che una gentile dònna de Guascogna andò in pellegrinaggio ao Sepulto; donde ritornando, arrivâ in Cipri, da alcuni scellerati òmi a l'è stâ oltraggiâ. De che ella, sconsolâ lamentandose, a l'ha pensào de ricorre ao re; ma da qualcun gh'è stào ditto che a perdeva a fatiga, perciocché ello éira d'una vita così rilasciâ e pòcco da ben che non che ello con giustìssia o vendicasse le ingiùrie; ansi con vituperevola viltâ a lui fæ sostegneva; intanto che che chiunche un crussio alcun, quello con faghe alcuna onta e vergògna sfogava. Quale còssa udendo a dònna, desperâ da vendetta e per consolasse da nòia, a s'è propòsta de mòrde a miseria do detto re; e, andâ davanti a ello cianxendo, a g'ha ditto: "Signor mio, mi no vegno â toa presensa con speransa d'esse vendicâ de l'ingiùria che m'è stâ fàita, ma in sodisfaçion de quella te prego che m'insegni o mòdo de sopportà quelle che sento che te son fæ, affinché imparando da te me pòssa con passiensa sopportà a mia, a quale sa Iddio, se fà o potesse, volentieri te darava, perché ne sei bon portatore"
O re, infin allora stando tardo e pigro, quasi o si risvegliasse da un sònno, cominciando dall'ingiuria fàita a questa dònna, a quale agramente vendicò, devenne persecutore rigidissimo de chiunche contro de ciascuno o contro all'onore da sa corona, qualunche còssa se commettesse d'ora in avanti.
Giovanni Papanti, Parlari italiani in Certaldo, 1875, pag. 360
Dialett de Perinaldo[edit]
Mi diggo donca che ai tempi ro primmo re de Cipro, dòppo che Goffrédo de Buglion l'avìa pigliàu a Terra Santa, l'è capitàu che un-a segnora de Gascogna l'è andâ in pellegrinraggio ao Santo Sepurco. Tornendosene a cà, cando l'è arrivâ inte Cipro, ri birbanti i l'han insurtâ ciù villanramente ch'o se pêu. E sciccome ela a se ne meschinrava assai, e ren a porrìa consolâ, l'avìa pensàu d'andà dao re a laumentassene; ma essendoghe stàu ditto da caicun ch'ela a lassenrìa a fatiga ao vento, perché 'sto re l'éira coscì pautron e tanto bon a ren, che no mia de castigà e brutte figure fæ ai àutri, invece o ne sopportava tante e pêui tante e de tutti i corôi fæ a elo: e coscì tutti cheli ch'i gh'avìa càiche raggia i se sfogava faghendoghene caicun-a brutta. 'Sta segnôra, sentendo lo-lì, desperâ de no porrè esse vendicâ de l'ingiùria ch'i gh'avìa fàu, e per consolassene in càiche mòdo, a s'è decisa de baston-à a vigliaccarìa de chelo re. L'è andâ donca ciagnendo den-ai a elo, e lì a s'è messa a dì: "Oh, maestà! Mi no vegno da vosciâ perché sciâ me fasse giustìssia de l'ingiùria ch'i m'han fàu ma, per tutta soddisfaçion, ao prego che sciâ me mòstre come sciâ fa a soffrì tutte chele ch'òn sentìo dì ch'i ghe fan; perché coscì imparando da vosciâ, a pêuscie pigliame in pasciensa a mia, che (o sa o Segnô), s'a porresse, a remetterìa ben vorentê a vosciâ, già che sciâ e soppòrta coscì ben".
O re, fin a chelo momento pautron e sensa nesciun-a cura de ren, come s'o se fusse arrevegliàu allàu da dormì, comensendo a castigà severamente l'insurto fàu a 'sta dònna, l'è deventàu per cheli se permettìa caicòusa contra elo o ciù terribile perseghitô ch'o se scie mai visto.
ibidem, pag. 361
Dialett de Sanremo[edit]
A diggo donche che ao tempo do primmo re de Cipri, dòppo a conchista da Terra Santa fàita da Gioffréo de Bujon, avvegne che una scignôra de Guascògna a l'é andàita in pellegrinaggio ao Santo Sepurcro, e into ritorno, arrivâ a Cipri, alcuni scellerati i l'han ortraggiâ villanamente; da cale còssa amaguendosene sensa porresse consolà, a l'ha pensàu de andassene dao re a lamentasse. Ma caicun o g'ha ditto che o sarevva tempo perso, perché o l'éira de una vitta coscì desandâ e coscì pòuco debon che tutt'àutro che vendicà con giustìçia e ingiùrie di àutri, o ne sopportava da brutto vile una infinità fàite a lei; ao punto che chiunche o l'aveva do marso, o ro sfogava faxendoghe càiche insurto o verghêugna. Sentìa 'sta còssa, desperâ dâ vendetta, pê consolasse in carche mòdo do sò desgusto, a s'è decisa de vorrè ponxe a bassessa de chelo re; e, andàitaghe davanti a cianxendo, a g'ha ditto: "Signôro, mi a no vegno â tò presensa per vendetta che mi aspéitte de l'ingiùria ch'i m'han fàito; pê repatame, a te prego d'insagname come ti fai a sopportà chele ch'a sento ch'i te son fàite onde, imparando da tu, a pòscie con pasciensa sopportà a mea, a cale (o sa o Segnô), se a ro porresse fà, a te ne fareva vorentê un regalo, xacché ti re pòrti coscì ben".
O re, in braghemòlle fin a chello momento, come s'o se desciasse, comensando da l'ingiùria fàita a 'sta dònna, che o l'ha castigàu severamente, o divègne un rigorosciscimo persecutô de tutti cheli che d'allôra in pòi i fesse carche mancansa contro l'onô dâ sò corona.
ibidem, pagg. 363-364
Dialett de Ventimiglia[edit]
Diggo donca che inti tempi do primmo re de Cipri, dòppo l'achisto fàito da Terra Santa da Gottifré de Buglion, é accapitàu che una scignôra de Gascògna a l'é andàita in pellegrinaggio ao Sepolcro, de dove ritornando, appena ch'a fu a Cipri, da alcuni scellerati òmmi a fu villanamente desonorâ. E per chesto, tutta desconsolâ lamentandose, a pensé ben d'andâssene a ricòrre ao re; ma ghe fu ditto da caicun ch'a perderéva a fatiga, perché o l'éira coscì pòrco e coscì pòcco de bon, che no sóllo o castigava e birbanterie di àutri, ma o ne sopportava di sacchi fàite con sò gran desonô. De mòddo che chi avéa un bruxô con elo, o se sfeugava con fâghe càiche scherno o càiche salopparia. A dònna, sentendo lolì, no porrendo avé giustizia, pe consolâsse do sò dispiaixé, a se mixe in testa de rimproverâ a pòvera condission de 'sto re; e, andàita, cianxendo davanti a elo, a ghe disce: "O mè scignoro, mi no vegno aa tò presensa per vendetta che mi aspèitte de l'ingiùria ch'i m'han fàu; ma, in compenso de chela, te prego, che ti me mostri come ti sòffri chele, che sento dì, che te son fàite; affinché, imparando da tu, pêusce con pasciensa colâme a mei; che o sa Dio, se o porresse fâ, te a daréva voruntê, dao momento che ti te sei colâ coscì ben".
O re, che fin allora o l'éira stàito indolente e pautron, come s'o se desvegliesse da dormì, comensando dao tòrto fàito aa chela dònna, ch'o punì severamente, o vensce d'un rigô sensa fin contro calonche o quale contro l'onô da sò corona d'allora in pêui o commettesse càiche còsa.
ibidem, pag. 365


text:
Fœugo de Sant'Emo
Fœugo de Sant'Emo, scarrega elettrica luminoza caozâ da l'ionizzaçion de l'aia de borasca osæ da-a gran diferença de potençiâ atmosfeego.
Descriçion[modìfica | modìfica wikitèsto]
O sccioisce da-e struttue apinçoiie, specce i ærboi e i penoin di barchi a veja.
O spæga comme un lampo o 'na sciamma de'n cô moelo schillente. O piggia o nomme da Sant'Emo de Formia protettô di mainæ e a so comparsa a l'ea consciderâ bon segno.
Âtri progètti[modìfica | modìfica wikitèsto]
- Wikimedia Commons a contêgne di files in sce Fœugo de Sant'Emo


text:
Comme tutti i anni, inte domeneghe d’agosto “Parlo Ciæo” o sospende e seu sciortie normali pe lasciâ i seu lettoî in compagnia de un racconto à pontæ.
Dòppo a pröza onirica do Guasoni e o giano do Roveda, inguanno tocca a-a Andreina Solari, poetessa pluripremmiâ, originäia de Leivi e conlaboratoa da nòstra pagina da un pâ de anni. O racconto che proponemmo, primmo premmio a-o concorso letteräio Eridanos de Cremoña do 2013, o se ciamma “L’anno ch’o vegnià”.
Pe presentâlo emmo fæto quarche domanda direttamente à l’autoa.
Cöse s’an da aspëtâ i lettoî da-o teu scrito?
«O l’è un racconto intmista ch’o parla de un tema fòrte, comme a marottia, ma ch’o finisce ben. A protagonista a l’è unna dònna, co-e seu poie, a seu poexia e quello eroismo scilençioso che spesse vòtte o l’arresta ascoso. A l’è unna stöia commun à tante, e o mæ o voeiva ëse ascì un messaggio de speransa e solidarietæ. No ve diggo de ciù perché sedonca ve levo a sorpreisa».
Ti t’ê poetessa: cösa cangia à scrive in pröza?
«Porriæ dî che mi scrivo a narrativa pöcassæ comme scrivo a poexia, donca pe mi cangia ciù che atro a longhessa».
Quæ son e raxoin che te sponcian à scrive in zeneise?
«Anni fa scriveivo e memöie de mæ poæ à El Alamein. Into seu contâ in italian lê o ghe mescciava de poule in zeneise, che davan a-o tutto unn’äia ciù vea, ciù bella. Lì ò capio l’importansa de sta nòstra lengua antiga, da-o ponto de vista letteräio ascì, e me son missa à repiggiâla, à studiâ i vocaboläi, à scrivila».
Che no l’è guæi s’è tegnuo à Ciavai “Liguritudine”, unna manifestaçion de tiatro ch’a l’impegnava di zoeni e che t’æ voscio fortemente. Se peu dî che in ciù de scrïtoa t’ê ascì attivista?
«No ô sò. Quello che pòsso dî l’è che me fa mäprô vedde scentâ de maniman sta lengua che pe mi a l’è reixe e poexia, ch’a ne dixe da donde vegnimmo e chi semmo. Pe questo son contenta do successo de Liguritudine, che torniemo à rappresentâ de seguo; ma dapeu ghe veu d’altro».
Quarche progetto letteräio ?
«Me saiæ cao scrive unna föa pe-i figgeu».


text:
Omero
Omero (in grêgo antîgo: Ὅunpoς; VIII secolo a.C.) o l'é o poêta tradiçionalménte riconosciûo cómme outô di doî ciù inportànti poêmi épici da letiatûa grêga, l'Ilîade e l'Òdisêa. Gh'é stæto atriboîo ànche âtre òpie, cómme a Batracomiomachia, i Inni omerici, o Margite e âtri poêmi do Cîclo Épico.
Vìtta[modìfica | modìfica wikitèsto]
A vìtta de Omero a l'é ingugéita da-a lezénda e da-a fantaxîa de fónti: gh'émmo ciù o mêno éutto biografîe, dîte pròpio Vìtte d'Omero, atriboîe a vàrri outoî (Erodoto, Plutarco e âtri).
No l'é ciæo quæ fîse a seu tæra d'òrìgine: fóscia a l'êa Chîo, ma l'é riportòu ànche Smîrne, Colofón, Atêne, Àrgo, Rödi e Salamìnn-a. A tradiçión a riporta ch'o fîse òrbo, træto tìpico e stereotipòu di cantoî inte l'antighitæ. Da seu mòrte l'é riportòu 'na versción segóndo a quæ o se saiéiva soicidòu dòppo êse vegnûo màtto pe 'n indovinéllo a lê rivòlto da çèrti pescoéi.
I pescoéi s'êan acòrti d'avéi aciapòu sôlo pighéuggi (probabilménte l'enìgma o se bâza in sce l'anbigoitæ da pòula φθeίp, ch'a significa "pighéuggio", ma a l'é o nómme de 'n péscio ascì[1]).
A questión omérica
Za Xenon ed Ellanico (III secólo a.C) avéivan atriboîo a Omero sôlo l’Iliade e pe quésto són stæti dîti separatìsti (xwpίZovteς). Pe cóntra, Aristarco de Samotracia (II secólo a.C.), co-i âtri dîti unitâii, o conscideràva l’Odissea 'na continoaçión de l’Iliade, scrîta ànni dòppo ma da-o mæximo poêta.
Da-o Seiçénto çèrti studiôxi han comensòu a métte in discusción l'existénsa stòrica do poêta e han avèrto coscì a questión omerica: segóndo F. Hédelin, abòu d’Aubignac (1664), Omero o no l'é mâi existîo e l’Iliade a l'é sôlo 'n insémme de cànti conpòsti in époche divèrse da divèrsci outoî.
Tànti studiôxi into córso do ténpo han apogiòu têxi diferénti: Giambattista Vico, F.A. Wolf, G. Hermann, K. Lachmann e A. Kirchhoff, U. von Wilamowitz, G. Jachmann, W. Schadewaldt.
Ciù recenteménte Milman Parry (1902-1935) o l'ha sostegnûo a têxi de 'n'òriginâia compoxiçión òrâle di doî poêmi (teorîa da pûa òralitæ) e-o l'ha confrontòu a técnica uzâ inte l'Iliade e inte l'Odissea con quélla adêuviâ da-i gulsari, cantoî popolâri da región sèrbo-croâta. A l'inìçio i poêmi saiéivan coscì stæti cantæ e trasmìssi a vôxe e sôlo dòppo fisæ co-a scrîtûa.
Nòtte[modìfica | modìfica wikitèsto]
- ↑ Aristòtele, Historia Animalium: IV, 10, 4; V, 31, 8
Âtri progètti[modìfica | modìfica wikitèsto]
- Wikimedia Commons a contêgne di files in sce Omero


text:
Castergiancu
Castergiancu (dicciu ascì Castregiancu a Arbenga, Castregianco in zenese, Castelgiōncu in urmeàscu[4], Castelbianco in italian) u l'è un cumün da Ligü(r)ia cun 'na pupulasiun de 322 abitanti (dàti agiurnài au 2011).
Geugrafìa[modìfica | modìfica wikitèsto]
U paìse u se tröva inta pruvinsa de Savùna e inte l'entrutèra d'Arbenga. U fa parte da valâ da giai(r)a Pennavai(r)e e u cunfìna cun Cixan, Naxin, Erli, Casterveiu, Unsu, Sücca(r)êe Vendùn.
Frasiùn[modìfica | modìfica wikitèsto]
Ù l'è divisu in növe lucalitài: Cianêa, Técciu cu-a lucalitài du Pònte, U Lavaù (dìcciu in italian Magliocca), U Lagu Santu, A Culetta (che a cumprènde ascì a lucalitài minure da Culetta Suttàna o A Culetta de Sutta), Vesàllu, Ve(r)àvu (sêde da cumüna) e U(r)èxine.
Sto(r)ia[modìfica | modìfica wikitèsto]
U nòmme u de(r)iva da in insediamentu furtificau surva l'abitau de Ve(r)avu ch'u serviva pe cuntrulà a riscusciùn de gabèlle e de merci inta zona de cunfin tra u Piemunte e a Ligü(r)ia.[5]
De l'existènsa de in vé(r)u e propiu castellu intu te(r)itò(r)iu cumünàle e nu se trövan pe(r)ò di ducumènti ufisiàli, nunustante che u primmu rife(r)imèntu au paìse l'è du 1202, sutta aa duminasiùn di Clavesana, duvendu cunscide(r)à in periudu de dixött'àgni de dipendènsa invêse dau Cumün d'Arbenga, fra u 1270 e 1288, quànde u te(r)itòiu da valâ du Pennavaire u turna sutta ai stessi marchexi. E vicessitüdini sucescìve se lîgan poi ai cònti arbenganexi da famìja di "Cepollini", furmalmènte vassalli zà dau XIV seculu di Clavesana, e ancù sutta ai Del Carretto.
Inte stu mòddu cun a creasiùn du marchesàu de Sücca(r)ê, grassie a Carlo I del Carretto zà dau 1397, Castergiancu e e sue frasiun vàn a seguì i evènti da valâ du Neva, esèndu ascì cuinvolti a partì dau 1588 a ciü riprése inti scòntri fra Repübbrica de Zena e i Savòia. Sti chi i porte(r)àn a l'anesciùn da zòna ai dumìni de Zena intu 1624.
Sucescivamènte l'è stàu cuinvòltu tra âutri scòntri, fra i austru-sàrdi e i Franséxi pé vìa da batàja de Löa intu 1795: cun a fìn da Repübrica de Zena u te(r)itò(r)iu cumünàle u éntra inta Repübbrica Ligüre dau 1797.
Intu 1815 u vegne inglubau daa Pruvinsa d'Arbenga du Regnu de Sardegna, cumme stabilìu segundu u Cungressu de Vienna, da chì intu 1861 u pàssa a fà pàrte du Regnu d'Italia, a l'internu du sircundà(r)iu arbenganese da pruvinsa de Zena.
Impurtànte ascì da ricurdà u parsiàle abandùn da frasiùn da Culetta, a partì dau 1887, pé vìa de smuntamènti e fenomeni scismichi. Ancöi üna de prinsipàli atrasiùn türistiche da cumüna gràssie a 'na ope(r)a de ristrutü(r)asiùn avegnüa inti àgni 80.[6]
Inti primmi àgni du Növesèntu cumènsa u fenomenu de l'emigrasiùn vèrsu l'Ame(r)ica. Fra u 1973 e u 31 dixémbre 2008 u l'éa parte da "Cumünitài Muntàna Ingauna", divegnüa pòi "du Punente Savunese" fìn a u 2011, ànnu da sua supresciùn.[7]
Abitanti[modìfica | modìfica wikitèsto]
Evulusiùn demugràfica[modìfica | modìfica wikitèsto]
Abitanti censìi[8]
Minorànse furèste[modìfica | modìfica wikitèsto]
Segundu u ISTAT, a-u 31 dexembre 2014, a Castergiancu ghe sun 41 rexidenti furèsti.
Posti de interesse[modìfica | modìfica wikitèsto]
- Gêxa paruchiale da Nostra Scignùa Sunta inta frasiun de Ve(r)avu. Custruìa segundu u stìle ba(r)occu, a cunserva in ôrganu du XVIII seculu.
- U(r)ato(r)iu de Santa Cate(r)ìna Vergine e Marti(r)e a Ve(r)avu in frunte aa gêxa, restau(r)au intu 1927. U presenta in ünica navâ e in abscide puligunale.
- Capeletta de San Fransescu de Sales (Ve(r)avu) dund'u se tröva in afrescu ch'u ritràe u santu vescu de Sales.
- Capeletta e U(r)ato(r)iu de Santa Lusia Vergine e Marti(r)e aa Culetta de Castergiancu.
- Capeletta de Sant'Antôgnu Abâte inta frasiun de U(r)èxine. Du Seisèntu, drentu se tröva 'na tê(r)a da Madonna cun u Bambin e i santi.
- Santua(r)iu da Santiscima Nunsiâ a Vesallu. Edificâ inti seculi XIII-XVII, a struttüa l'è cumposta da dui campanìn de autesse diverse, ün a seulla, in stile ba(r)òccu. Drentu a l'è cunserâ a statua da Santiscima Nunsiâ.
- Capella de San Bastian (Vesallu), a cunserva 'na statua du santu du 1954.
Ecunumìa[modìfica | modìfica wikitèsto]
A l'è prinsipalmènte ligâ a l'agricultü(r)a (cultivasiùn de u(r)ìve e da ci(r)éxa lucàle), l'alevamèntu e u turismu (trekking e pesca spurtiva survatüttu), ascì perché a frasiun da Culetta a fà pàrte di Burghi ciü bèlli de l'Italia.[9]
Cultü(r)a[modìfica | modìfica wikitèsto]
Enugastrunumìa[modìfica | modìfica wikitèsto]
Ci(r)éxa de Castergiancu[modìfica | modìfica wikitèsto]
A ci(r)éxa de Castergiancu a l'è a va(r)ietài lucàle de ci(r)éxa preservâ da Slow food, divîsa in dùe categu(r)ìe: cantun giancau e cantun negrau a primma ciü ciài(r)a, ma(r)üa ciü tàrdi rispettu ae âutre va(r)ietài, a segunda a l'è ciü scü(r)a e a ma(r)üa a zügnu. A sta chi a l'è dedicâ a festa da ci(r)éxa, ch'a se tegne a d'estài a Ve(r)àvu.[10]
Cuxina lucàle[modìfica | modìfica wikitèsto]
I piàtti ciü impurtanti da tradisiùn castergianchina i sùn i raviöi de bu(r)àxe e u cunìju aa ligüre.[9]
Dialettu Castergianchin[modìfica | modìfica wikitèsto]
Intu paìse u se parla üna variante da lengua ligure sentru-punènte, de stàmpu prisipalmènte arbenganese.
Feste e fé(r)e[modìfica | modìfica wikitèsto]
• Carlevâ de Castergiancu, a l'è a fèsta du matesdì gràssu intu paìse.
• Sagra de-e Ci(r)éxe, a se tegne ai primmi de zügnu.
• Sagra du Fritu mistu de Campagna, a se tegne a lüju a Ve(r)àvu.
• Festa de l'ö(r)iu, aa Culétta, pé festezà a racòlta növa de u(r)ìve.
Aministrasiùn[modìfica | modìfica wikitèsto]
Vie de Cumünicasiùn[modìfica | modìfica wikitèsto]
U cumün l'è culegàu cùn Naxin e Arbenga grassie a a stràdda punvisale nümé(r)u 16 (SP16). U l'è ascì culegàu cun Sücca(r)ê pé vìa da stràdda de câve, parsialmènte sterâ, ch'a parte da zòna indüstriàle de Martinettu (ai cunfin cun Cixàn) e a 'rìva a Vesàllu.
Nòtte[modìfica | modìfica wikitèsto]
- ↑ Dato Istat - Pulasiùn rexidènte ai 30 de zügnu du 2019.
- ↑ Clascificaçion sismica (XLS), in sce protezionecivile.gov.it.
- ↑ Legge 26 agosto 1993, n. 412, alegòu A, Tabélla di gràddi/giórno di Comùn pe Región e Provìnsa (PDF), in sce efficienzaenergetica.acs.enea.it, 1 màrso 2011, p. 151. URL consultòu o 25 arvî 2012.
- ↑ Grafia du disiunàiu Italian-ulmioscu Ulmioscu-Italian
- ↑ (IT) U cumün de Castergiancu, in sce comune.castelbianco.sv.it. URL consultòu o 17 màzzo 2021 (archiviòu da l'url òriginâle o 1º màrso 2014).
- ↑ (IT) Culétta de Castergiancu, u mudernìscimu burgu telematicu fra i ciü bèlli de l'Italia, in sce ivg.it. URL consultòu o 17 màzzo 2021.
- ↑ (IT) Lezze Regiunale n° 24 dul 4 lüggiu du 2008, in sce federalismi.it. URL consultòu o 17 màzzo 2021.
- ↑ Statìstiche I.Stat ISTAT URL cunsultàu o 28-12-2012.
- ↑ 9,0 9,1 (IT) Culetta, ün di burghi ciü bèlli de l'Italia, in sce borghipiubelliditalia.it. URL consultòu o 17 màzzo 2021.
- ↑ (IT) A Ci(r)éxa, in sce fondazioneslowfood.com. URL consultòu o 21 zùgno 2021.
Âutri prugètti[modìfica | modìfica wikitèsto]
- Wikimedia Commons a contêgne di files in sce Castergiancu


text:
Edwin Powell Hubble
Edwin Powell Hubble, astronnomo stætunieize (Marshfield, Missouri, 1889 - S. Marino, California, 1953) presso i osservatoi Yerkes e (da-o 1919) monte Wilson. O so nomme l'è ligao sorvettutto a doe scoverte fondamentæ ch'han averto a stradda a-a nascita de l'astrofixica extragalattica e da cosmologia moderna.
Vitta[modìfica | modìfica wikitèsto]
Into 1924, dœuviando o gran telescoppio de l'osservatoio do monte Wilson, Hubble o dimostrò che a nebuloza de Andromeda a l'ea in realtæ una galascia, saiv'a dî un scistema de stelle anallogo a-a nostra Via Lattea. Fra o 1925 e o 1930, studiando di âtre galascie, che into fratempo ean stæte individuæ, o scrovì che queste s'alontanavan tutte da noi co-ina veloçitæ direttamente proporçionâ a-a so distança (lezze de Hubble, a-a quæ l'è corelao ascì a costante de Hubble e o tempo de Hubble).
Fra e tante âtre noteive contribuçioin de Hubble a l'astrofixica galattica e extragalattica aregordemmo: i studdi in sce-e nebuloze a riflescion e, in particolâ, a scoverta da relaçion ch'a liga e dimenscioin angolæ de questi oggetti a-a magnitudine apparente da stella ch'a i inlumina; un schema de clascificaçion de galascie, che, opportunamente ampliao e modificao, o l'è tuttoa adotao.
A-o nomme de questo astronnomo l'è stæto intitolao un grande osservatoio astronommego spaçiâ (o Hubble Space Telescope), misso in orbita into 1990.
Atri progètti[modìfica | modìfica wikitèsto]
- Wikimedia Commons a contêgne di files in sce Edwin Powell Hubble


text:
Emma Goldman
Emma Goldman (Kovno, Lituania, 1869 - Toronto 1940) a l'é stæta un'anarchega e femminista ruscia.
Emma Goldman into 1911
Dæti personâli
Mòrte: Toronto, 1940
Âtre informaçioìn
Biǫgrafîa[modìfica | modìfica wikitèsto]
A se transfei inti Stati Unii ancon adolescente (1885), arestando corpia da-i moti de Chicago e da-a condanna a morte di 5 anarcheghi arrestæ (i «martiri de Chicago», 1887). Intrâ in contatto con l'ambiente anarchego, a se ligò a Alexander Berkman, ch'o fu so compagno de vitta e de lotta. Con lê a l'organizzò l'attentao a-o padron de 'na fabbrica responsabile di açioin squadriste e da morte de quarche operai durante un scioppero (1892). Berkman o fu arrestao e poco doppo, a prœuvo a l'intensa attivitæ de agitaçion tra i laoei, a fu arrestaa a l'Emma Goldman ascì e condannâ (1894) pe inçitamento a-a soverscion.
Una votta liberi Emma Goldman e o Berkman refuon l'uso politico da violença e dettan vitta a-o giornâ Mother Earth. Into 1917 a Goldman a fu torna arrestâ a caosa de so poxiçioin antimilitariste. Espulsa da-i USA co-o so compagno, a se transferì inta Ruscia sovietica (1919), ma doppo a rivolta de Kronstadt (1921) tutti doi lascion o paize. Doppo avei visciúo inte varie çittæ eüropee (Stoccolma, Monego, Londra ecc.), arestâ sola doppo o suicidio do Berkman, a-o scciœuppo da guæra civî spagnolla a Goldman a se recò a Barçellonn-a (1936), conlaoando attivamente co-o governo repubrican. Doppo a sconfita di antifascisti, a se trasferì into Canadà.
Atri progetti[modìfica | modìfica wikitèsto]
- Wikimedia Commons a contêgne di files in sce Emma Goldman


text:
San Françesco
Françesco d'Ascixi, santo (Ascixi ca. 1182 - 1226), fondatô di fratti menoî de clarisse e do terç'orde françescan. O l'è un di santi ciu veneræ da crestianitæ: o voeiva ripercorî a vitta povia de Cristo e di apostoi e, comme liatri, mette in pratica o Vangelo amando o proscimo.
Vitta[modìfica | modìfica wikitèsto]
O poæ, Pê de Benardon, sollito recâse in França pe o so commercio de tesciui, pâ ch'o l'avesse conduto da-a Provença in Ascixi a spoza, madonna Pica; pe questo o l'aviæ mutao in quello de Françesco ("françeize") o nomme de batteximo (Zane) do figgio. Françesco, garçon, o studiò un po de latin, ciu e megio (ma no ben) o françeize; o l'impreize ascì a scrive, ma assæ mâ (za çelebre o preferiva firmâ con un segno de croxe).
A so zoeneçça, trascorsa seña e spenscerâ, a-o vidde in arme, a difende Ascixi contra Peruggia. Fæto prexonê doppo o scontro de Collestradda (1204) e cheito gravemente marotto doppo a so libiaçion, o tentò torna a carrea di arme, ma, mentre o l'andava a razonze in Puggia e truppe de Guartê de Brienne, o s'afermò a Spoleto e o tornò inderê.
Començò coscì un remescio interiô ch'o curminò inta converscion. « Essendo mi in peccao, troppo amâo me paiva vedde i leproxi, ma o Segnô mæximo o me condusse fra lô e mi exerçitei mizeicordia con lô. E partindomene, ço che m'ea parsciuo amao me fu convertio in doçeçça inte l'añimo e into corpo. E da pœu tardei poco e sciortii da-o seccolo"; coscì lê mæximo a-a vigilia da morte o descrisse a so "converscion" che, in lê, nasciúo e educao cattolicamente, a conscistette into trovâ vivagna de gioia spiituâ e materiâ inte quello che a deboleçça umaña a ritegne fonte de vergœugna e de dô. A l'ea, in âtri termini, una valutaçion de quelli che son i obrighi do crestian verso i proppri fræ. A decixon a fu preiza davanti a-o croxefisso da gexetta de S. Damian, a-i pê do monte Subaxo. » (aotunno 1206).
Doppo un meize de retio, invan çercao da-o poæ, o Françesco, ancon inçerto in sciâ via da seguî, o tornò a Ascixi. Chì scciupò o contrasto co-o poæ; e percose i dinæ ean o pretesto pe o quæ o Benardon o perseguitava o figgio, questi, çitao a giudiççio de nanti a-o vesco, o se spugiò sciña di abbiti ch'o l'indossava, affermando che da alloa o no l'aviæ ciu invocao o poæ Peo ma o "Poæ nostro chi è inti çê" (arv. 1207). Da aloa o l'andò sempre ciu afinandose a vocaçion e l'esperiença interiô, ch'a portò o Françesco a çercâ no una prattica de ascetismo e de pua contempraçion, ma di comparteççipi e di fræ. O 24 frev. do 1209 o sacerdote che inta cappella da Porçiuncoa o çelebrava a Messa a-a prezença do Françesco, o parse formulâ, co-a lettua de San Mattê 10, 5 segg. ch'o riferisce da miscion afidâ da Gexo a-i Dozze, o programma a-o quæ o Françesco o l'ea stæto ciamao. O mondo o l'aiva ancon bezœugno de êse riportao a consciderâ comme meta unnica e proscima do so travaggio o Regno di çê e Dê o n'aiva costituio lê, Françesco, arado.
A-i pochi compagni (Benardo da Quintavalle, Peo Cattan, Egidio d'Ascixi, Angeo Tancreddi, fræ Massê, fræ Lion, fræ Zeneivio), che fito s'arecugettan in gio a-o Françesco, o comunicò a miscion riçevua ripetendo e paole do Gexo che l'aveivan tanto corpio. Inti pochi incixi do Vangelo che prescriveivan d'andâ predicando o Regno di çê, sença portâse aprœuvo óo ni argento, ni bisacche, ni toneghe, ni sandole, ni baston e de intrâ inte case saiando co-o dî "paxe a questa caza", [1] e che constituin a sostança da breve reggola da Françesco prezentâ into 1210 a Innoxençio III, in Romma, gh'è tutto o programma religiozo de Françesco.
Questo o no fu, ni vosse êse, a-e so origgine, che 'na rencarnaçion pe-i ommi do sec. XIII, da metànoia neotestamentaia. Françesco o l'ebbe nettiscima sensaçion de l'importança ecceçionâ do compito ch'o gh'ea stæto providençialmente affiao: "mi no vœuggio marcâ atra via e fœuzza de vitta ch'a no segge quella mizeicordiozamente mostraame e donaame da-o Segnô. O quæ o me disse quod volebat me esse unum novellum pactum in hoc mundo et noluit nos ducere per viam aliam quam per istam scientiam. O progetto tuttavia o sciuscitò inta curia romaña - fæta guardinga da-o pullulâ di movimenti "apostollichi" eterodosci - de difficortæ, superæ graçie a-a proteçion do vesco d'Ascixi e do cardenâ Zane de [[San Poùlo]+. A lezendia a l'attribuì ciu tardi a Innoxençio III o çellebre sœunno; comunque o pappa o l'impartì a-o Françesco a tozua e o concesse 'na primma aprovaçion.
O Françesco co-i compagni o tornò a Ascixi, fissandose a Rivotorto, quindi a-a Porçioncoa, onde o dette l'abito a santa Ciæa (1212). Ma za o pensava de predicâ no soltanto in Italia. Doppo un viægio a Romma (foscia o conobbe alloa a nobbile Iacopa Franzipan, notta ascì comme Iacopa di Settesoî), lasciao in Ascixi comme so vicaio fra' Peo Cattan, o s'imbarcò a Ancoña in sce una nave ch'a sarpava pe l'Oriente; una tempesta a-o gettò in sce-e coste darmate (1212-13; segondo atri 1214-15) de donde o tornò in pattria. Ni ciu afortunao o fu un tentativo de passâ into Marocco (probabilmente 1214-15), perché in Spagna una grave maotia a o l'obrigò a tornâ.
Çelebrando inta Pentecoste do 1217 a primma adunança generâ di so religioxi, o l'aiva afermao l'oportunitæ de alargâ o campo do travaggio apostolico, dividendo in provinçe l'Italia e stabilindo de miscioin inti paixi d'otrarpe e inta Sciria. L'entuxiasmo do santo o l'aiva coscì fæto reâtâ o cœu de tutti, che into capittolo de l'anno doppo sei fratti menoî se recon in Marocco, dove Benardo e i âtri subin o martœuio (1220). Françesco mæximo, çelebrao a-a Porçiuncoa o segondo capittolo generâ, into 1219, o se diresse torna a-a votta de Ancoña pe passâ in Oriente. In agosto o l'ea a Damietta assediâ da-i Croxæ; da pœu, con fratte Inluminao, o se prezentò a-o surtan al-Malik al Kāmil, pe annonçiâghe o Vangelo. O n'ariescì a convertîlo, ma o no subì arcuña persecuçion, ançi o reçeve' da lê un sarvaconduto, munio do quæ o vixitò indisturbao a Palestiña.
Ma e notiççie che ghe zonzeivan da l'Italia l'indussan a tornâ (1220, aotunno). L'ea aprœuvo a determinâse in sen a-o movimento una crixi de sviluppo ch'a menaççava de snaturâ l'essença do messaggio françescan. D'âtra parte a curia a l'aiva compreizo che, se immenso vantaggio o ghe saiæ derivao da-o movimento françescan, questo, nasciúo comme movimento de apostoi, no ligao a de sede fisse e a una norma canonnega, privo de 'na regolâ discipliña interna, o no l'aviæ posciúo costituî quarcosa de davei salutâ pe a vitta da Gexa, se no foise stæto inquadrao inta so organizzaçion. L'ambiente into quæ ea stæto reclutao i primmi seguaxi do santo o l'ea otr'a ço assæ eterogeneo: laichi e ecclexiasteghi, ommi de cortua e anarfabeti, asceti e ommi d'açion ean fatalmente portæ a vedde e a interpretâ ciaschedun a so moddo l'ideâ bandio da-o santo.
Questo inconvegninte o l'aiva za assonto de proporçioin allarmante quande, co-o mortipricâse di fratti, o Françesco s'ea attrovao in gio no ciu una comunitæ de pochi entuxiasti sozovæ da-a so personalitæ religioza, ma una folla de seguaxi che no saveivan distingue l'ammiraçion e a devoçion pe lê da-i attezamenti a liatri istintivamente suggerii da-a propria personalitæ. A stoia de l'œuvia savia co-a quæ a curia a poze a poco a poco l'orde nascente sotta o so controllo diretto, mentre Françesco o s'induxeiva a abbandonâ (aotunno 1220) inte moen de 'n so vicaio [2] a carrega de superiô generâ pù çercando a-o tempo mæximo de mantegnî l'âta direçion do movimento, conservando a questo o carattere aotonomo e libero impressoghe a-e origgine, a l'è ascì una stoia de tribolaçioin pe o santo, no sempre bon a intende i scopi da curia, benché ascistio e, inti rapporti con questa, protetto da-o cardenâ Ugoin di Conti (o futúo pappa Grigœu IX).
Ma Françesco o no vosse adotâ a reggola di Beneitin ò di Aostignen e o vosse dâne a-i so fræ uña conforme a-o so spiito; solo doppo aomanco doi tentativi (un di quæ o l'è rapprezentao da-a coscì díta "Reggola primma" - in realtæ segonda - do 1221 prezentâ a-o capittolo de quell'anno, foscia quello mæximo dîto de stœue e into quæ fu ascì decizo l'invio di miscionai in Germania) o l'ariescì inte l'intento, compilando una Regola, in grao de soddisfâ insemme e so aspiaçioin e i exigençe da Gexa.
A Reggola a fu aprovâ da Onoio III o 29 novembre 1223, dæta ch'a pœu êse assonta comme quella da nascita de l'orde françescan. Ma a l'è ascì a dæta co-a quæ comença a "pascion" do santo. No ghe dava paxe o disciddio fra quant'o l'aiva assunao e l'evidença di fæti; varie maotie minavan quello corpo che e fadighe e i aosteritæ aveivan indebolio. Montao, comme di atre votte, in sciô Monte da Verna, donaoghe da-o conte Orlando di Catten, là, durante a Quæxima do 1224, mentre in oraçion o spaximava de sentî o martœuio inefabbile do Cristo e de provâ insemme l'ardente e sciammezante caitæ, o sentì un che de misteiozo travagiâ in lê: e moen e i pê mostravan di neigri cioi carnoxi e into peto s'ea produto 'na ciaga sanguinante. Ma o sofriva ascì fixicamente, indebolio da di doî visceræ e da-a maotia a-i œuggi ch'a-o l'aiva reizo squæxi orbo.
Ascì inta sofferença - tornao inta valle de Rieti, a Fonte Combo e a Greccio - o trovava motivo de doçe seenitæ: do 1223 l'è o prezeppio de Greccio, do 1225 o Cantego de creatue. Tornao, pe moî (doppo a permanença inte l'episcopio de Ascixi), a-a Porçioncoa, doppo avei ciammao a lê a so protettrixe Iacopa di Settesœuggi, o se congedò da-i fræ e o l'espresse into so testamento (ch'o vosse foise oservao comme suplemento a-a Reggola, vetando che questa e quello foisan ogetto de glose ò interpretaçioin) tutti quelli prinçippi che, pù coscì vexin a-o so spiito, no aveivan posciúo êse espresci inta Reggola; o moì, circondao da-i so fratti, o 3 ott. 1226, doppo o tramonto.
O fu canonizzao o 16 luggio 1228.
Iconografia[modìfica | modìfica wikitèsto]
A ciu antiga inmaggine de Françesco l'è dæta da un affresco do Sacro Speco, a Subiaco, probabilmente eseguio ancon vivente o santo e de seguo anteriô a-a so canonizzaçion; o Françesco o gh'appâ con un'esprescion doçe e seña, con di træti caratteristeghi (œuggi ciæi) contrastanti co-a descriçion da so figua fixica lasciâ da Tomaxo da Çelan. Da-o XIII sec. (Margaiton, Çimmabò, Giotto) in ça a lezendia de Françesco e a so figua fun ogetto de inalumieive rapresentaçioin, e de intreghi cicli pitorrichi e scurtoii. Attributi abituæ son l'abbito e e stimmate.
Feste e patronæghi[modìfica | modìfica wikitèsto]
Se festezza o 4 òtôbre; e sìigmate, 17 seténbre; atre feste inte l'orde: translaçion, 25 mazzo; canonizzaçion, 16 lûggio; aprovaçion da Regola, 16 arvî.
Con Santa Cattæña da Siena, o lè o patrono prinçipâ de l'Italia. O l'è ascì o protetô di animæ, de l'ecologia e di comercianti.
Nòtte[modìfica | modìfica wikitèsto]
- ↑ San Mattê 10, 7 segg.; 19, 21; Lucco 9, 2 segg.
- ↑ Peo Cattan, e doppo a morte de lê, da-o março 1221, fræ Elia.
Atri progètti[modìfica | modìfica wikitèsto]
- Wikimedia Commons a contêgne di files in sce San Françesco
- 'Na traduçion zeneize quattroçentesca di "Fioretti de san Françesco" a l'è disponibbile insce-a wikivivagna, wikivivagna.


text:
Lengua spagnòlla
O Spagnòllo, o Castigiàn, (in spagnollo: Español o Castellano) a l'è 'na lengua do gruppo lengoistego italico oççidentâ parlâ da çirca 500 millioin de personn-e into mondo comme lengua moæ, e da çirca 100 millioin comme segonda lengua. A l'è a lengua romanza ciû diffusa, a segonda (o quarta) lengua ciù parlâ a-o mondo, e a segonda ciû imparâ dòppo l'ingleize.
Difuxón[modìfica | modìfica wikitèsto]
O l'é a lengua ofissiâ d'a Spagna, de 19 nassioin d'America Latinn-a (inclûdendo l'Argentinn-a, o Mescico, o Perù, ecc.), ofissiâ into stato do Nêuvo Mescico, inte Isoe Canaïe, a Guinea Equatoriâ, Ceuta e Melilla (inta costa nord-africann-a)), e ûnn-a de lengue ofissiæ de l'ONU.
A vegne ascì parlâ inte Filippinn-e, e in forma minoritäja inti Stati Unïi d'America, into Braxî, in Andòrra, Maròcco, Gabòn, Sahara Oççidentâ e Gibiltæra.
Segondo 'n'indagine do SIL International[1] e de l'Instituto Cervantes[2], into 2012 o spagnollo o l'ea a segonda lengua ciù parlâ a-o mondo doppo o cineise (se tratta de circa 414 milioin de person-e che parlan o spagnollo comme primma lengua).
Nòtte[modìfica | modìfica wikitèsto]
- ↑ (EN) What are the top 200 most spoken languages?, in sce ethnologue.com. URL consultòu l'8 arvî 2021.
- ↑ (ES) El Español en el Mundo (PDF), in sce cervantes.es. URL consultòu l'8 arvî 2021.
Atri progètti[modìfica | modìfica wikitèsto]
- Wikipedia a gh'à 'n'ediçión in lengua spagnòlla (es.wikipedia.org)
- Wikimedia Commons a contêgne di files in sce Spagnòllo


text:
Dialétto arbenganéize
L'Arbenganéize (Arbenganese) o l'è 'n dialétto da léngoa lìgure parlòu prinçipalménte inta ciànn-a d'Arbénga e inta vàlle do sciùmme Arêuscia, apartenénte a-o coscì dîto grùppo do lìgure céntro-òcidentâle, do quæ o l'è a variêtæ ciù difûza.
Descriçión e stöia[modìfica | modìfica wikitèsto]
O dialétto arbenganéize o l'è 'na de variêtæ ciù inportànti da léngoa lìgure parlæ inta Rivêa de Ponénte, aprêuvo a l'infloénsa storicaménte ezercitâ da-a çitæ ingòuna, pe tànto ténpo grànde sêde vescovîle e lìbero comûne, pónto de parténsa de vàrie vîe comerciâli vèrso o Piemónte.
Óltre che inta ciànn-a o l'è difûzo inte âtre vàlli satelitâri a quésta, cómme a vàl Nêva ò a za mensonâ vàlle Arêuscia. Vèrso levànte se pœ trêuva l'arbenganéize scìn a-o pàize do Borghétto, colònia medievâle de Arbénga fondâ into 1288, pe lasciâ dòppo o pòsto a di dialétti de tranxiçión co-o grùppo do lìgure centrâle. Vèrso sùd a gh'è o pasàggio a-o dialétto arascìn, co-o quæ se formàn i dialétti de tranxiçión parlæ inta vàlle do torénte Lerón. Ciù estéiza a l'è a prezénsa inte l'entrotæra, lóngo o córso do sciùmme Arêuscia, dónde se pœ trovâ l'arbenganéize scìn inta provìnsa de Inpéria, a l'altéssa do comûne de Çeie. Ina variêtæ streitaménte ligâ a l'arbenganéize a l'è parlâ into comûne de Montegròsso Ciàn de Læte ascì, pàize óltre o quæ e parlæ locâli prezentàn magioî infloénse da-i dialétti de l'inpériéize òpû, vèrso nòrd, de l'Ormeàsco, pàrte do grùppo do Lìgure alpìn. Vèrso nòrd són ascì riconducìbil a l'arbenganéize e parlæ da Vàl Nêva, méntre i dialétti da vàl Pennavaire e, a-o de la do còlle Sàn Benàrdo, de Garésce prezentàn 'na fòrte conponénte ingòuna, scibén che séggian de parlæ de tranxiçión.
Grafîa[modìfica | modìfica wikitèsto]
Cómme pe tànte âtre variànte da léngoa lìgure, pe l'arbenganéize a no l'exìste 'na grafîa tradiçionâle inta quæ trascrîve o dialétto scibén che in ténpi ciù recénti, co-a raxón de fisâ a parlâ de mòddo da conservâ 'na testimoniànsa scrîta, se són avûi di tentatîvi in tâ sénso.
Tra e vàrie propòste s'aregordàn, prezénpio, a grafîa adêuviâ da-o giornalìsta e poêta Vincenzo Bolia pe-e sò òpie[2], e quélla adêuviâ da Angelo Gastaldi into sò "Disiuna-iu Arbenganese", a ciù conplêta arecugéita de pòule into dialétto arbenganéize pe òua disponìbile.
Moddi de dî[modìfica | modìfica wikitèsto]
- Roa roa pe u cian che u marotu u porta u san[5]
- Stüccu e pitüa fàn bèlla figüa
- Se e nìvure vén dau mâ pîa u bö e vaténe a cà, se e nivure vén da a muntàgna pîa u bö e và in campàgna
- Ciöve, baxîna, tütti i màtti vàn aa ma(r)ìna
- Carlevâ u l'è mortu, ciüccu cumme in pòrcu, u l'ha lasciàu ai sò fiöi stuchefìsciu e faxöi
- Vöia de travaiâ satim'adossu travàia ti che mi nu pòssu
- Stràsse cun stràsse, pigöggi cun pigöggi
- Ciöve, ciöve, e gaìne fan e öve
Testimoniànse scrîte[modìfica | modìfica wikitèsto]
- Marina Manieristi, Simonetta Maccioni e Giuseppe Marchini, In saccu de parolle, Arbenga, Delfino Moro.
- Angioletta Romagnoli, Rime in dialetto Ligure albenganese, Arbenga, 1986.
- Nada Ricci Torri, ...e te ghe daggu a zunta!, Arbenga, Delfino moro, 1981.
- Vincenzo Bolia, Liguria e altre poesie nel dialetto ligure di Albenga, Zena, Nuova Editrice Genovese, 2010.
- Vincenzo Bolia, Pensceṛi… paṛolle, 3ª ed., Melegnano, Montedit, 2015, ISBN 978-88-6587-5544.
Nòtte[modìfica | modìfica wikitèsto]
- ↑ Dæto stimòu in sciâ bâze da popolaçión de l'àrea interessâ (inclûza quélla de àree de tranxiçión) e do dæto ISTAT in sciâ difuxón de léngoe regionâli, in perçentoâle, a-o 2015
- ↑ Bolia, 2015, pp. 18-21
- ↑ Adataménto da generâle grafîa in u a l'arbenganéize
- ↑ Ascì ê, co 'n són alonghîo
- ↑ (LIJ, IT) Ernesto Ghione, U luvu e a urpe, in Erli. Testimonianze tra storia e leggenda., Uvàda (Lisciandria), La Gazzetta Ligure, 1986, pp. 74.
Bibliografîa[modìfica | modìfica wikitèsto]
- (IT) Luciano Livo Calzamiglia, Preghiera alla Vergine di Anonimo albenganese - 1461 - Sanctisima Regina Maire de Dè (abstract), in Vetta, vol. 10, n. 2, 1979, p. 12. URL consultòu o 24 arvî 2021.
- (IT) Emilio Azaretti, Testi trecenteschi in volgare albenganese, in Rivista di studi liguri, vol. 51, n. 1-3, 1985. URL consultòu o 18 arvî 2021.
- (IT) Miniguida alla pronuncia delle parole nel dialetto ligure di Albenga, in sce liguria2000news.com. URL consultòu o 15 arvî 2021.
- Angelo Gastaldi, Disiuna-iu Arbenganese - Dizionario Albenganese, Arbenga, Tipolitografia F.lli Stalla, 2009.
- (IT) Redazione Corsara e (relatô) Fiorenzo Toso, Il bacino fluviale del Centa: aspetti linguistici, in sce albengacorsara.it, 22 màrso 2019. URL consultòu o 19 arvî 2021.


text:
Stâto de Palestìnn-a
O Stâto de Palestìnn-a (in àrabo دولة فلسطين - Dawlat Filastin), comuneménte dîto Palestìnn-a ascì (in àrabo فلسطين, Filasṭīn), o l'é 'n stâto de l'Àzia òcidentâle ch'o l'à proclamòu a sò l'indipendénsa into 1988. A sò capitâle a l'é de facto Ramallah, ma o pàize o rivéndica cómme sò capitâle a çitæ de Geruzalèmme.
A Palestìnn-a a l'é 'n stâto a riconosciménto limitòu, ménbro òservatô de l'Òrganizaçión de Naçioîn Unîe, ch'o l'à de relaçioîn diplomàtiche con 138 di 193 pàizi de l'òrganizaçión.
Âtri progètti[modìfica | modìfica wikitèsto]
- Wikimedia Commons a contêgne di files in sce Stâto de Palestìnn-a


text:
Pitagora
Pitàgora (in grego antico: ΠuϑaYόpaς, Puthagòras; in latin: Pythagŏras) o l'é stæto un matematico e filosofo do VI sécolo a.C.
Biografìa[modìfica | modìfica wikitèsto]
Figgio de Mnesarco, o l'é nasciûo a Samo inta primma meitæ do VI sec. a.C. Apollodoo o colloca a so acme' into 532-531 a C. O fu scolao de Fereçide e de Anascimandro. Un dæto de rilevo o l'è o so trasfeimento da-a Greçia inte l'Italia meridionâ (foscia in gio a-o 529 a.C.) dove o fondò, a Croton, una celebre scœua filosofica - ch'a l'è consciderâ fonte e origine da coscì díta «filosofia italica» - inte forme de una comunitæ religiosa con intenti de rigeneraçion morâ e politica. A dotriña ch'a caratterizza, ciu comunemente, a filosofia pitagorica a l'è quella ch'a conscidera o numero comme essença de tutte e cose, in quante ogni aspetto do reâ o vegniva ricondúto a una reçiproca relaçion ò armonia de quantitæ numerabile (modello pe eccellença ea ritegnuo a concordança di soin, a synphonia, realizzâ inta muxica a traverso di intervalli matematichi). Tutti i numeri, pe i Pitagorichi, ean suddivixi inte doe classe, di pâ e di despa (una terça a l'ea quella do pa-despa, individuâ inte l'un-monade).
A tradiçion che o riguarda a l'è coscì collegâ con quella concernente o pitagorismo posteriô che l'è assæ diffiçile isoâ, in lê, i dæti che se pœuan consciderâ comme di costituenti aotentichi da fixonomia do pensatô ionico. Circa a personalitæ de Pitagora l'è tuttavia poscibile ricavâ de indicaçioin segue da quarche mençun de scritô antigo, ò so contemporannio ò de poco posteriô (Senofane, Eraclio, Erodoto): cosa ch'a l'escludde o sospetto che a so figua a posse desciorvise inte quella de un eroe eponimo da comunitæ pitagorica e a rende poscibile consciderâ a tradiçion conçernente a so vitta comme presupponente un effettivo nucleo storico. Segondo a tradiçion, Pitagora, figgio de Mnesarco, o nascette a Samo inta primma meitæ do sec. 6º a.C. Scolao de Fereçide e de Anascimandro, o se recò in Egitto pe inprendighe a sapiença de quelli sacerdoti. Tornao a Samo e trovao a so patria sotta o governo do tiranno Policrate, o se trasferì inta colonia de Croton inta Magna Grecia e o ghe fondò a so comunitæ.
Œuvie e penscêo[modìfica | modìfica wikitèsto]
A Pitagora e a-a so scœua se deve a distinçion tra logistega e aritmetica, saiv'a dî tra e regole pratiche de calcolo in sce-i numeri (intreghi) e a sciença di numeri. Pitagora quindi «o l'elevò l'aritmetica a-o de d'ato di bezœugni di mercanti» (Aristosseno). Pâ seguo che a Pitagora e a-i pitagoreghi segge da attribuî: a distinçion di numeri in pâ e despa; a definiçion di numeri amicabili e di numeri perfetti; a rappresentaçion geometrica di numeri intreghi mediante di gruppi de ponti disposti in moddo da formâ de figue geometriche regolæ, ch'a permisse a-i pitagorichi de conseguî di risurtæ importanti relativi a-i quadrati perfetti, a-a somma di termini de una progrescion aritmetica, ecc.
Quante a-a geometria, ôtr'a-o famoso teorema de Pitagora, a-a scœua pitagorica l'è attribuio: 1) o teorema segondo o quæ a somma di angoli interni de un triangolo a l'è inguâ a doi angoli retti; 2) a risoluçion geometrica di equaçioin de 2º grao; 3) i primmi elementi da teoria de proporçioin e da scimilitudine; 4) a scoverta di incommensurabili; 5) a costruçion di «corpi cosmichi», saiv'a dî di çinque poliedri regolæ, ò aomanco de quarchedun de questi.
Ma a Pitagora e a-i primmi pitagorichi dev'êse attribuia ascì, e sorvetutto, a fondaçion da geometria raçionâ. O dexideio de dâ una giustificaçion rigorosa e generâ, no empirica ni limitâ a pochi caxi, do teorema de Pitagora, o portò Pitagora e i so allevi a ordenâ a geometria inte de cadeñe de deduçioin che, partindo da de veitæ sence e evidente, condussan de man in man a-a scoverta de de proprietæ sempre ciu riposte.
Teorema de Pitagora[modìfica | modìfica wikitèsto]
Un di primmi teoremi da geometria clascica, segondo o quæ o quæo costruio in sce l'ipotenusa de un triangolo rettangolo o l'è equivalente a-a somma di quæi costruii in sce-i cateti; o g'ha nomiose generalizzaçioin (teorema de Pitagora generalizzao, n-dimenscionâ, ecc.) e o l'è a-a base do concetto de distança inti spaçi eüclidei ò psœüdoeuclidei.
Di âtre teorie tipiche do pitagorismo son a reincarnaçion ò metempsicoxi, e a dotriña cosmologica. A metempsicoxi a l'ea a credença inta trasmigraçion di añime da un corpo a un âtro - de specie despæge ascì- doppo a dissoluçion. Se tratta de-uña de dotriñe de Pitagora ciu soventi reciammæ da-a lettiatua crestiaña; aoa pe accentuane e affinitæ co l'insegnamento crestian (corpo comme prexon, l'añima immortâ a sequæo inte questo ch'a l'aspeta a liberaçion verso una biatitudine de vitta incorpoia, inte un mondo ciu âto), aoa pe drammatizzane e differençe (negaçion de l'individualitæ de l'añima umaña, so inguança con quella di animæ bruti, vegetæ e mineræ, ecc.).
A dotriña cosmologica a consciderava a-o centro do cosmo o fœugo e in gio a lê, inte di orbite concentriche, i varri pianeti scin a-a sfea estremma, inglobante o tutto, formâ lê ascì de mateia ignea. Tra a Tæra e o fœugo centrâ gh'ea collocao l'antitæra (ἀvtίxϑwv), ch'a fava insemme a-a Tæra o gio do fœugo ogni 24 ôe. In tâ moddo l'antitæra a l'impediva che i raggi do fœugo razonzessan direttamente a Tæra e a risurtava invixibile da l'emisfeo abitao, perché questo, inta so rotaçion, o dava de longo verso l'esterno da sfea. I raggi do fœugo centrâ pervegnivan a l'emisfeo abitao solo percose riflesci da-o sô (ch'o ruava inte un'orbita ciu larga). Quande a tæra a se trovava da-a parte do sô s'aveiva o giorno, in caxo contraio a nœutte.
Atri progetti[modìfica | modìfica wikitèsto]
- Wikimedia Commons a contêgne di files in sce Pitagora


text:
Tractatus logico-philosophicus
O Tractatus logico-philosophicus o l'è un libbro do filòzofo vienneize Ludwig Wittgenstein (1889-1951), sciortîo in ediçion tedesca into 1921.
Texi fondamentali[modìfica | modìfica wikitèsto]
E texi fondamentali do lìbbro son 7:
- O mondo o l'è tütto quello che avvegne.
- Quello che avvegne, o fæto, a l'è l'existensa di fæti atomici.
- A raffigurasion lògica di fæti a l'è o penscêo.
- O penscêo o l'è a propoxision esatta.
- A propoxision a l'è unna funsion de veitæ de propoxisioin elementari.
- A forma generale da funsion de veitæ a l'è: p, E, N,(E). Questa a l'è a forma generale da propoxision.
- D e quello che no se pö parlâ, bezögna taxei.
Segundo Wittgenstein o penscêo ò propoxision o raffigüa a realtæ. A ògni elemento do mondo reale ne corrisponde 'n âtro into penscêo.
Importansa do lìbbro[modìfica | modìfica wikitèsto]
A-o de là de quelli che son i sö contegnüi, l'importansa do Tractatus a l'è anche quella de êse stæto un di lìbbri filosòfici ciü importanti do XX secolo.
Grandi ammiratoi do libbro son stæti i Neopoxitivisti, sciübben che a critica a l'agge dimostrou che Wittgenstein o no fesse parte de questa corrente de pensceo. In particolare questa distansa dao neopositivismo a se notta in te quella ch'a vegne consciderâ a parte mistica do libbro.
Âtri progètti[modìfica | modìfica wikitèsto]
- Wikimedia Commons a contêgne di files in sce Tractatus logico-philosophicus


text:
Massachusetts
O Massachusetts (Commonwealth of Massachusetts in ingleise) o l'ea unn-a de trezze colònie.
Descriçion e stöiaModìfica
Int'a çittæ de Boston son comensæ i möti che han portòu a-a rebellion contra a dominaçion ingleise e han inçòu a Rivoluçion Americann-a, che ha portòu a-a deciaraçion de indipendença do 1776. O confinn-a co-o Connecticut e o Noeuvo York e o fà pàrte de unn-a area metropolitann-a da Còsta Atlàntega di Stati Unïi. A seu capitâ a l'è Boston.
Comun de Lexington
Âtri progèttiModìfica
- Wikimedia Commons a contêgne di files in sce Massachusetts


text:
Screivia
O Scréivia o l'é 'n gròsso torénte de l'Itàlia Setentrionâle, afloénte da-a drîta do Pò, ch'o côre in Ligùria, Piemónte e Lonbardîa.
O camìn comme torénte[modìfica | modìfica wikitèsto]
O nàsce in Ligùria into teritöio da Çitæ metropolitànn-a de Zêna da l'incóntro, into Comùn de Montéuggio (Zêna), di torénte Làsso e Pentemìnn-a che nàscian tùtti doî da-o mónte Prelâ (Apenìn Lìgure) pe dòppo percorî 'n træto lóngo quæxi 88 chilòmetri. Se se conscìdera cómme vivàgna prinçipâle o torénte Làsso (ch'o nàsce into Comùn de Torìggia), a longhéssa do torénte scinn-a-a fôxe a l'é de 177 chilòmetri.
Da l'incóntro di doî torénti, o Scréivia da prinçipio o côre inta direçión nòrd-òvest scinn-a-a arivâ into Comùn de Montéuggio (Zêna) dond'o riçéive da-a drîta o torénte Laitónn-a dòppo scinn-a-a Cazélla (Zêna) dond'o riçéive 'n âtro inportànte afloénte, o torénte Brevénn-a, o s'alàrga bén bén e o fórma 'n làrgo cùnio aluvionâle e vixin a-o Comùn de Savignón o riçéive o torénte Camiàsca da-a sò mancìnn-a.
O bàgna o Comùn de Buzàlla (Zêna) e riçevûi in órdine da-a drîta o torénte Semenélla e da-a mancìnn-a o Buzalétta, o fa dòppo 'na ciæa deviaçión (l'ùnica inportànte pe'n davéi inte tùtto o sò camìn) vèrso nòrd. O contìnoa pe dötréi chilòmetri scinn-a-a tocâ Rónco (Zêna), dónde, inta fraçión do Bórgo di Fornæ, o riçéive da-a mancìnn-a o torénte Travèrsa e da-a drîta o torénte Sàn Ròcco pe continoâ o sò camìn incasciòu inte 'na profónda gôa.
Inte sto træto chi o bàgna dötræ fraçioìn e o céntro de Îzoa do Cantón (Zêna) e o riçéive da-a drîta o torénte Vóbia e da-a mancìnn-a o torénte Borlàsca. Da chi in avànti o córe tórna incasciòu inte 'na sugestîva gôa scinn-a-a Prîa Bisciæa (Zêna) dond'o l'ìntra into teritöio piemontéize.
Sùbito o fórma 'n larghìscimo cùnio aluvionâle e o bàgna o Comùn d'Arquâ (Lisciàndria) e o riçèive da-a drîta o torénte Spìnti e giù zu de lóngo da-a drîta, o sò afloénte ciù inportànte, o Borbêia ch'o ghe dóggia a portâ de l'ægoa. Da chi a valàdda a se strénze tórna into l'atraversâ Særavàlle (Liscìandria) e dòppo o sciòrte da-a valàdda, o ralénta a sò córsa e o contìnoa o sò camìn a-i pê de Colìnn-e Tortonéixi.
Arivòu a Cassan Spinoa (Lisciàndria) o lètto do torénte o s'alàrga bén bén e o l'arîva ascì a êse làrgo 1 chilòmetro e a spartîse inte tànti ràmmi secondâi. Inte sto træto o torénte o no riçéive ciù afloénti scignificatîvi ma sôlo dötréi modèsti riæ da-a drîta idrogràfica cómme o torénte Castellania-Bruto, ch'o ne vén da-e Colìnn-e Tortonéixi. Dòppo avéi bagnòu a çitæ de Tortónn-a (Lisciàndria) e avéi riçevûo da-a drîta o torénte picìn Ossona, o sciùmme o l'ìntra inta cianûa dond'o l'aprofondìsce o sò lètto.
Arivòu a Castelnêuvo (Lisciàndria) o riçéive de lóngo da-a drîta o sò ùrtimo afloénte, o picìn Grue. Dòppo, diventòu òrmâi 'n sciùmme de cianûa, o contìnoa e o bàgna Alzano (Lisciàndria) e Molino dei Torti (Lisciàndria) e o l'ìntra inta Lonbardîa vixìn a Cornale e Bastida e into teritöio do comùn de Mezzana Bigli (Pavîa) o se càccia into Pò da-a drîta.
Caràteri idrològichi[modìfica | modìfica wikitèsto]
A portâ média do Scréivia vixìn a-a fôxe a l'é de quæxi 19 mêtri cùbbi a-o segóndo[1]. O regìmme o l'é do tùtto quéllo de 'n torénte con de pìnn-e quàrche vòtta dizastrôze inte l'ötùnno e portæ mìnime inta stæ (into træto conpréizo fra Cassan Spinoa e Casei Gerola o peu restâ do tùtto sciûto pe di méixi).
A-acentoâ sta caraterìstica són i ténpi de l'amugiâse de l'ægoa asæ cùrti into câxo che cêuve fòrte a mónte: defæti e ónde de pìnn-a do Scréivia pêuan êse asæ violénte e fâ bén bén de dànni ànche se pe pöco ténpo. Particolarménte quélla do 1968 a l'à riçevûo o sò màscimo stòrico con ciù de 2000 mêtri cùbbi a-o segóndo; in càngio inte quélla de l'ötùnno do 2002 o sciùmme o l'à caciòu zu 'n pónte fra Arquâ e Vigneu, ricostroîio e avèrto sôlo into 2005; da mensonâ ascì e pìnn-e di 4 de Novénbre do 2011 e di 9/10 de l'Òtôbre do 2014 fra e ciù inportànti da aregordâ.
Pròpio pe-e sò caraterìstiche o l'é clascificòu cómme torénte, scibén che-e dimenscioìn són bén ciù gròsse rispètto a quéllo che normalménte o vén ciamòu torénte.
Fàona[modìfica | modìfica wikitèsto]
I pésci ciù comuìn che se pêu trovâ into Scréivia són o mûzou d'ægoa dôçe, o ghigioìn, o sbàrbou e-e trûte.
A Valàdda do Scréivia a l'é unn-a de rótte preferîe da-i öxélli pe-e sò emigraçioìn che, vegnìndo da l'Àfrica p'arivâ into nòrd-Eoröpa, trêuvan in camìn asæ favorévole into córso drîto e nétto de sta valàdda, pròpio perché a l'é mìssa in direçión nòrd-èst, sùd-òvest.
Tra e ràzze d'öxélli do pòsto segnalémmo: o perdigiórni, l'òpelàn, l'airón çenéen, o rarìscimo perdigiórni grîxo e a çighéugna (ò gànbe lónghe). Inte zöne ùmie covèrte de cànioéi gh'é l'ània, o bécco ciàtto e a moétta. Inti træti do sciùmme dónde a vegetaçión a l'é ciù ræa se peu trovâ a calàndria, a serénn-a e a grivêa. I èrboi òspitàn roscignéu, testenéigre, becafîghi, galétti de màrso, bèrte e picónsi. In aoménto a popolaçión di martìn pescoéi.
Nòtte[modìfica | modìfica wikitèsto]
- ↑ Fónte AA.VV., Ciàn de tutêla de ægoe – Alegòu ténico II h/l. Bilàncio de disponibilitæ ìdriche naturâli e Valutaçioìn de l'incidénsa di preliêvi – Bilàncio idrològico – Rapòrto ténico, Tabèlla 8, pag. 28; Lùggio 2004, Región Piemónte
Âtri progètti[modìfica | modìfica wikitèsto]
- Wikimedia Commons a contêgne di files in sce Screivia


text:
Publio Virgilio Maron
Virgìlio (in latìn: Publius Vergilius Maro; Andes, Màntova 70 a.C. - Brindisi 19 a.C.) o l'é stæto 'n poêta latìn, outô de træ grénde òpie: l'Enéide, e Georgiche e-e Bucoliche.
VìttaModìfica
Virgìlio o l'é nasciûo into 70 a.C. ad Andes, a Màntova, da 'na famìggia de agricoltoî benestànti de ascendénsa etrùsca, raxón pe-a quæ o l'é stæto ànche definîo vates Etruscus[1] e-o seu cognómme o l'é pròpio træto da-a pòula etrùsca maru "pretô urbâno", a quæ a l'indicàva 'n tîpo de magistratûa.
O fa i prìmmi stùddi da zoêno a Cremónn-a, pöi o stùdia retòrica a Milàn e a-a fìn eloquénsa a Rómma. Dòppo a batàggia de Filippi (42 a.C.) a famìggia de Virgìlio a pèrde tantìscime propiêtæ a Màntova, cosci o se trasferìsce a Nàpoli, dôve o frequénta a schêua epicurêa e-o l'incóntra ànche o poêta Òràçio.
Tra-o 42 e-o 39 a.C. Virgìlio o compónn-e e Bucoliche, gràçie a-e quæ o l'é introdûto into cìrcolo de Mecenate e a-a córte de l'inperatô Òtaviàn Ougùsto. Virgìlio o s'amoutìsce into seu viâgio in Grêcia e-o mêue a Brindisi into 19 a.C., pöco dòppo avéi òrdinòu de bruxâ o seu poêma perché non finîo.
NòtteModìfica
- ↑ Foca, vìtta de Virgìlio
Âtri progèttiModìfica
- Wikimedia Commons a contêgne di files in sce Publio Virgilio Maron


text:
Zenzivite
A Zenzivite a l'è una infiammaçiôn di tesciüi zenzivali, che se presenten rôsci, gônfi, cädi e sanguinanti.
Descriçion[modìfica | modìfica wikitèsto]
A l'ècauzä dä placca batterica. A placca ammüggiä in sce a superfizie di denti, e ô tartarô derivoô dä placca calcificä, dan l'iniziô all'infiammaziôn. A presensa de alteraçiôin anatomiche in ti denti, cômme pö esse de otturaziôin debordanti e con unna fôrma inadatta, a l'aggrava e zenziviti perchè a rende ciü diffiçile a puliscia, façilitandô cuscì l'accumulô de placca. I Ormôin sessuali (androgeni,estrogeni, progesterôn) pöen rende e zenzive menô rexistenti all'infesiôn e façilitä l'insorgensa e poi ô svilüppô da zenzivite. Pe questô motivô particôlari situaçiôin ormonali (gravidansa, pubertæ, ecc.) pöen façilitä l'insogensa o ô decôrsô da zenzivite.
Malnutriziôn e zenzivite[modìfica | modìfica wikitèsto]
Ô scorbüto (mancansa de vitaminna C) e anche e carense de vitaminne A, B2 e B12 sôn in graddô de provocä zenzivite; natüralmente queste fôrme se vedden, ä giôrnä de ancö, prinçipalmente in ti paixi dô Terzô Môndô.
Iperplaxie zenzivali[modìfica | modìfica wikitèsto]
Diverse sôn e iperplaxie (aumentô dô nümerô de cellule) da zenziva dôvüe ai farmaci: ricordemmô i anticonvulscivanti cômmea difenilidantoina, çerti antiipertenscivi, i immunosôppresciôi.
Da zenzivite a parodontite[modìfica | modìfica wikitèsto]
A segônda di batteri causa da zenzivite, ciü o meno aggrescivi, e de difeise dô sôggettô, in mancansa de cüre l'infeçiôn da a zenziva a l'interessa anche i tesciüi ciü prôfôndi: ligamentô, ossô, figna a rappresentä unna minaccia pe a sôpravvivensa dô dente. Unna igiene orale attenta a pö bastä pe a prevençiôn da zenzivite, mentre pe cürala l'è necessaiô l'interventô dô dentista.
Vôxe corelæ[modìfica | modìfica wikitèsto]
Âtri progètti[modìfica | modìfica wikitèsto]
- Wikimedia Commons a contêgne di files in sce Zenzivite


text:
Groppo
Un groppo o l'é unna struttua fæta d'uña ò ciù còrde ò atri oggetti flescibili con forma de fî (comme cavi, çenge, piccagge e cadeñe) intressæ tra de lô ò con di atri oggetti, de mainea che no pòssan desligâse da soli con façilitæ.
DescriçionModìfica
A fonçion de un groppo a peu ëse de fissâ unna còrda à unn'atra ò à un oggetto, ò de ligâ di oggetti tra de lô, ò ancon de cangiâ e propietæ da còrda mæxima.
UxiModìfica
Un di campi prinçipæ d’appricaçion o l'é a navegaçion: i groppi en deuviæ inte maneuvre corrente (scòtte, drisse), pe l'ormezzo, o tonnezzo, e de vòtte pe-e maneuvre fisse ascì.
Se deuvia i groppi ascì inte tante atre attivitæ donde e còrde an un ròllo primmäio, comme l'arpinixmo, a speleologia e l'erboicoltua.
Sciben che inte tante appricaçioin l'uzo di groppi o l'é in scî pissi de scentâ a-o guägno d'instrumenti speçializzæ, a conoscensa di groppi a l'arresta importante pe tante attivitæ, mascime inte scituaçioin d'urgensa e pe-e tecniche de sarvataggio, quande l'improvvisaçion a l'é neçessäia.
ClascificaçionModìfica
A clascificaçion di groppi a l'é basâ in sciâ seu fonçion. E categorie prinçipæ son:
- i groppi d'azzonta, pe azzonze doe còrde tra de lô (groppo de bandea, groppo do pescou);
- i groppi d’ingancio, fæti intressando unna còrda in sce un oggetto pe fissâghela (groppo parlâ, groppo da teu, vòtta tonda e doî mezi còlli);
- i groppi fascianti, deuviæ pe tegnî assemme un ò ciù oggetti (groppo cian);
- e gasse, che forman un ò ciù anelli de dimenscion fissa (gassa d'amante, gassa à eutto);
- i groppi de arresto, che forman in sciâ còrda un volumme de diametro ciù grande de quello da còrda mæxima, co-a fonçion d’arrestâla quand’a passa pe unna taggia ò unna gassetta (groppo sencio, groppo à eutto).
Atri progettiModìfica
- Wikimedia Commons a contêgne di files in sce Groppo


text:
Boca Juniors
O Club Atlético Boca Juniors (CABJ) o l'è 'n club sportivo d'a çittæ de Bonesaire, Argentinn-a.
Ûn de quelli che ciû popolaritæ g'han into pàize, o s'attrêuva tra i çinque grandes d'o calcio argentin. Con gran repûtassion a livello mondiâ, o l'è quello che ciû vòtte o l'ha vinto campiônâti internaçionæ ûffiçiæ (17 vòtte). Insëmme a River Plate, co-o quæ o g'ha 'na tradissionâle rivalitæ, o conserva a maggioransa d'i tifôxi d'o sport in Argentinn-a.
Stabilïo into quartê (barrio) de La Boca, in scia riva d'o Riachuelo, o l'è stæto fôndòu into 1905 da çinque zoênòtti d'orìgine zenéize, e o zêuga inta primma divixôn d'a liga de ballôn argentin.
I tifôxi vëgnan ciammæ ancôn "Xeneizes", paròlla c'a l'è 'na degenëassiôn d'o gentilìssio "zeneize", testimôniansa de l'influensa lìgûre inta çittæ de Bonesaire. Inti primmi anni d'a squaddra, a concorrensa a l'ëa maggiôritâjamente d'immigranti italiani sôviatûtto de Zena. O l'è stæto pe quello che s'ha comensòu a dêuviâ o nomiagio "Xeneize" pe ciammâ a qualônque cosa se riferîsse a-o club. A grafïa a l'è stæta ûffiçialissä da-a dirigensa d'a squaddra inti anni 1990 e ghe l'han missa in maggette inscia pârte infeiô d'a schenn-a. Into 2005, pe festezzâ o çentenâjo d'o Club Atlético Boca Juniors, 'sto tèrmine o l'è stæto dêuviòu pe rappresentâ 'na pûbbliçitæ dôve a paròlla "Xeneize" se mescciava con "Centenario" (forma spagnòlla de "çentenâjo") pe diventâ "XENTENARIO".
O stàddio Alberto J. Armando, ciammòu de sovente '"La Bombonera" (a bonbonêa) pe-e tribûnn-e âte che ghe dan a forma de 'na scattoa de ciappelette, o l'è ûn d'i ciû famôxi e mitologici d'o pàize, definio da Diego Maradona comme "tèmpio d'o calcio". Segôndo 'n stûddio ingléize, 'na partïa inta Bombonera o l'è o ciû grande spettàcolo sportivo d'o môndo. E partïe de ballôn co-o famôso entûxiasmo d'i tifôxi, e lûxi, e bômbe, i papê de coî, e o "carlevà" d'a gente da Boca, fan pârte de 'n spettacolo c'o no s'ascorda mâi ciû.
La Boca (Buenos Aires), pe 'na descrissiôn d'o quartê zeneize d'a çittæ de Bonesaire.
Âtri progètti[modìfica | modìfica wikitèsto]
- Wikimedia Commons a contêgne di files in sce Boca Juniors


text:
Dipartiménti da Frànsa
I dipartiménti da Frànsa son e sudivixoîn teritoriâli do segóndo livéllo de quésto stâto, de sótta a-e regioîn. Dónca 'n dipartiménto françéize o l'è ciù ò mêno a sudivixón corispondénte a-e provinse italiànn-e.
Da-o 2011, co l'elevaçión de Mayotte a quésto status, gh'é 101 dipartiménti, di quæ 96 fan pàrte da Frànsa metropolitànn-a e 5 son clasificæ cómme dipartiménti de la da-o mâ, ò DOM (Départements d'Outre-Mer). De ciù a gh'è a zöna speciâle da çitæ metropolitànn-a de Lión che, scibén a foîse nasciûa cómme comunitæ urbâna, atoalménte a l'ha squæxi i mæximi potêri de 'n dipartiménto.
Nòtte[modìfica | modìfica wikitèsto]
- ↑ 1,0 1,1 Dæti INSEE pe-o 2018
- ↑ Scibén che séggian comuneménte adêuviæ, i confaoîn di vàrri dipartiménti no son ofiçialménte riconosciûi.
Âtri progètti[modìfica | modìfica wikitèsto]
- Wikimedia Commons a contêgne di files in sce dipartiménti da Frànsa


text:
São Paulo
São Paulo a l'é 'na çittæ do Brasî, capitâ do stato do mæximo nomme, a l'è a prinçipâle çittæ do Pàize e de l'emisfero sûd.
A l'è consciderä a primma çittæ do Brasî in importansa soçiâle, coltûâle e econòmmica. S'a ciamma "çittæ c'a no se pêu fermâ". A g'ha 'na popolassiôn de 12.038.175 abitanti (stimaxôn 2016), in sce 'na sûperfiçie de 1.522,986 km².
Insëmme a Rio de Janeiro e comme gran çentro economico, a g'ha gran quantitæ de çittadïn fôresti, prinçipalmente giapponnéixi, portoghéixi, e italiæn.
Vôxe corelæ[modìfica | modìfica wikitèsto]
Colegamenti esterni[modìfica | modìfica wikitèsto]
- Prefettûa de São Paulo (in portoghéize)
- Scïto ûffiçiâ de tûrìximo
- Dati pe tûristi
- Cartôlinn-e vëgie São Paulo - Brasî
- Scïto con fotografîe (in ingléize)
Atri progetti[modìfica | modìfica wikitèsto]
- Wikimedia Commons a contêgne di files in sce São Paulo